**Tanári magyarázatok**

**1. ppt**

**5. és 6. dia**

A 2015-ös év egy mérföldkő volt a globális fejlődés szempontjából, mert a kormányok elfogadták a 2030 Agendá-t, a fenntartható fejlődés menetrendjét, valamint ezzel együtt a fenntartható fejlődési célokat (Sustainable Development Goals) is. Az Agendá-val keretet határoztak meg a szegénység felszámolására, az egyenlőtlenségek és az igazságtalanság elleni célok érdekében, valamint az éghajlatváltozás 2030-ig történő rendezésére. A millenniumi fejlesztési célokra (Millennium Development Goals) építve 17 fenntartható fejlődési célt és hozzájuk kapcsolódóan 169 célkitűzést határoztak meg.

**7. dia**

A turizmus természetesen közvetlen vagy közvetett módon hozzájárulhat valamennyi fenntartható fejlődési cél megvalósításához. Különösen azonban három cél esetében van kiemelt jelentősége a turizmus fejlődédének, a tisztességes munka és gazdasági növekedés, a felelős fogyasztás és termelés, valamint az óceánok és tengerek védelme, azaz a 8. a 12. és a 14. célkitűzések esetében.

A fenntartható turizmus megvalósítása határozottan megjelenik a 2030-as keretrendszerben. A menetrend megvalósításához azonban világos végrehajtási keretre, megfelelő finanszírozásra és beruházásokra van szükség a technológiában, az infrastruktúrában és az emberi erőforrásokban egyaránt.

***goal 8: decent work and economic growth – tisztességes munka és gazdasági növekedés***

A turizmus a globális gazdasági növekedés egyik mozgatórugója, jelenleg minden 11-ből 1 munkahelyet a turizmus ad világszerte. A tisztességes munkalehetőségek biztosítása révén a társadalmakban – különösen a fiatalok és a nők esetében – bővülő készségek és szakmai fejlődés valósul meg.

***goal 12: responsible consumption and production – felelős fogyasztás és termelés***

Amennyiben a turizmus szektorban fenntartható fogyasztás és termelés valósul meg, az nagymértékben hozzájárul a fenntarthatóság felé történő globális elmozdulás felgyorsításában.

***goal 14: life below water – óceánok és tengerek védelme***

A partok mentén és a tengereken zajló turizmus a turizmus szektor legnagyobb szegmensét képezi, ami az egészséges tengeri ökoszisztémákon alapszik. A tengerparti területek integrált kezelésének részét kell képezze a turizmus fejlesztése is, annak érdekében, hogy együttesen segítsék elő a törékeny tengeri ökoszisztémák megőrzését.

**8. dia**

Az elmúlt évtizedek alatt a turizmusban folyamatos növekedés és rendkívüli változatosság valósult meg, ami hozzájárult ahhoz, hogy a világ egyik leggyorsabban növekvő gazdasági ágazatává váljon. A modern turizmus szorosan kapcsolódik a fejlődéshez és közben egyre több új úti célt ölel fel. A turizmus fejlődésében megmutatkozó dinamika tette a szektort a társadalmi-gazdasági fejlődés kulcsfontosságú mozgatórugójává.