**Tananyagzáró tesztkérdések**

1. Soroljon fel hármat a turizmus természeti környezetre gyakorolt **negatív** hatásai közül!

* a turisták tömegei rongálják a természeti értékeket – tönkreteszik azt, ami miatt oda utaznak
* növekszik a szemetelés
* túlzott tájbeépítéssel megváltoztatják a természeti környezet arculatát
* növekszik a levegőszennyezés, vízszennyezés, zajszennyezés
* a sok utazás hatására gyorsul a globális felmelegedés, a klímaváltozás

1. Soroljon fel hármat a turizmus természeti környezetre gyakorolt **pozitív** hatásai közül!

* hozzájárul a természeti értékek bemutatásához, megismeréséhez
* szemléletformáló hatása lehet
* kellő odafigyeléssel és anyagi források biztosításával hozzájárulhat a természeti értékek védelméhez

1. Soroljon fel hármat a turizmus társadalmi környezetre gyakorolt **negatív** hatásai közül!

* a túlzott turista áradat elveszi a helyi lakosság életterét
* romlanak a helyi lakosság életkörülményei
* a turistaáradat miatt növekednek az árak, ami a helyi lakos számára kedvezőtlen
* napi konfliktusok adódnak a turisták eltérő értékrendje és figyelmetlen magatartása miatt
* a turisták tömeges jelenléte miatt növekszik a bűnözés

1. Soroljon fel hármat a turizmus társadalmi környezetre gyakorolt **pozitív** hatásai közül!

* hozzájárul a különböző kultúrák megismeréséhez
* hozzájárulhat a társadalmi egyenlőtlenségek csökkentéséhez
* különböző nyelvek megtanulására ösztönöz
* csökkenti az elvándorlást adott térségekből

1. Soroljon fel hármat a turizmus gazdasági környezetre gyakorolt **negatív** hatásai közül!

* árfelhajtó hatás
* a tömeges igénybevétel miatt romló infrastruktúra
* a gyorsan változó keresleti igények miatt kockázatos vállalkozások
* külföldi munkavállalók csökkentik a helyiek munkalehetőségeit

1. Soroljon fel hármat a turizmus gazdasági környezetre gyakorolt **pozitív** hatásai közül!

* jövedelmet biztosít a helyi lakosság számára
* bevételeket biztosít a települések/térségek számára
* munkahelyeket teremt
* gazdaságélénkítő hatása lehet

1. A felsoroltak közül melyik dokumentum foglalja magába a fenntartható fejlődés nemzetközi szinten kialakított elvrendszerét?

**AGENDA 2030 – az ENSZ Fenntartható Fejlődési Keretrendszere**

2030 YOURNEY – a Turizmus a Fenntartható Fejlődésért kezdeményezés

NFFK – Nemzeti Fenntartható Fejlődési Keretstratégia

1. A felsoroltak közül mely célok szerepelnek a nemzetközi fenntartható fejlődési keretcélok között? 1.

* **a szegénység felszámolása**
* **minőségi oktatás**
* **nemek közötti egyenlőség**
* a turisztikai infrastruktúra bővítése
* gazdasági egyenlőség
* azonos feltételekkel való hozzáférés a látnivalókhoz

1. A felsoroltak közül mely célok szerepelnek a nemzetközi fenntartható fejlődési keretcélok között? 2.

* **egyenlőtlenségek csökkentése**
* **tiszta víz és alapvető köztisztaság**
* **óceánok és tengerek védelme**
* nemzeti parkok védett értékeinek fokozott védelme
* nemzetközi bűnözés csökkentése
* határátlépések adminisztrációs folyamatinak könnyítése

1. A fenntartható turizmus éve (YST 2017) kezdeményezéshez kapcsolódóan milyen célkitűzések fogalmazódtak meg?

* **fenntartható gazdasági növekedés**
* **társadalmi befogadás, foglalkoztatás és a szegénység csökkentése**
* **erőforrás-hatékonyság, környezetvédelem és klímaváltozás**
* nemzetközi együttműködés a turisztikai értékek védelmében
* természeti katasztrófák helyszíneinek védelme
* túlzott turizmus, tömegjelenségek csökkentése

1. A nemzetközi turizmus legfőbb célpontja Európa. **igaz** / hamis
2. A nemzetközi turistaérkezések közel 80%-át az egyes turisztikai nagyrégiókon (Európa, Amerika, Ázsia, stb.) belüli utazások teszik ki. **igaz** / hamis
3. A közlekedési eszközök használatának részaránya megegyezik a belföldi turizmusban és a nemzetközi turizmusban. igaz / **hamis**
4. Európa régió egyik sajátossága az, hogy országainak belföldi turistái közel kétharmad arányban közúton utaznak. **igaz** / hamis
5. A turizmushoz kötődően a közlekedésből származik a CO2 kibocsátás közel fele. igaz / **hamis**
6. A turizmushoz kötődően a közúti közlekedésből származik a legnagyobb CO2 terhelés. igaz / **hamis**
7. A turizmushoz kötődően a közlekedési eszközök környezetterhelése után a szálláshelyek révén keletkezik a második legnagyobb CO2 terhelés. **igaz** / hamis
8. Sorolja fel, hogy a Nemzeti Fenntartható Fejlődési Keretstratégia tizenkét célkitűzése melyik négy erőforráscsoportra épít!

emberi erőforrás, társadalmi erőforrás, természeti erőforrás, gazdasági erőforrás

1. Mit jelent a turizmus területén az akadálymentes kommunikáció?

* **akadálymentes foglalási rendszerek kialakítását**
* **akadálymentes honlapok létrehozását**
* az egyetemes tervezés elveinek megvalósítását az akadálymentesség érdekében
* az akadálymentes megközelítés lehetőségeinek biztosítását

1. Fogalmazza meg, miért fontos a megújuló energiaforrások hasznosítása a turisztikai szálláshelyek üzemeltetésében!

energiahatékony, energiatakarékos megoldás, környezetkímélő, költségcsökkentő

1. A felsoroltak közül mely intézkedéseket szükséges megvalósítani egy turisztikai szálláshely építése és/vagy üzemeltetése során a természeti környezet védelme érdekében?

* **környezetvédelmi szempontok és előírások alkalmazása a tervezésben és a kivitelezésben**
* **az épületek és a szobák méretének helyes megtervezése a túlzott beépítés elkerülése érdekében**
* **az egyetemes tervezés elveinek alkalmazása**
* a tervezett vendégforgalom nagyságának megfelelő szemétgyűjtő szigetek kialakítása
* a szálláshelyhez kapcsolódó külső és belső területeken kerékpárutak kialakítása

1. A turisztikai szálláshelyek fenntartható működtetésének egyik fontos eleme a társadalmi felelősségvállalás elveinek megvalósítása. **igaz** / hamis
2. Sorolja fel, mely társadalmi csoportok tartoznak a speciális igényű utazók közé!

a fogyatékossággal élők, az időskorúak (65+), az időszakosan fogyatékossággal élők, a kismamák, a kisgyermekes családok, a többgenerációs családok

1. Fogalmazza meg a társadalmi felelősségvállalás koncepcióját (CSR) a szállodaiparban!

a szállodavállalatok önként integrálják a társadalmi és környezeti megfontolásokat az üzleti folyamatokba

1. Soroljon fel energiahatékony/energiatakarékos üzemeltetési megoldásokat, amelyekkel a szállodaiparban is találkozhatunk!

megújuló energiaforrások hasznosítása, az energiafelhasználás racionalizálása, kis távolságokról történő árurendelés, takarékosságra ösztönző szemléletformálás

1. Keresse a párját! Melyik alternatív energiaforrás hasznosítása milyen szállodaüzemeltetési folyamatban jelent kedvező megoldást?

napelemek alkalmazása – elektromos energia felhasználásának csökkentése

napkollektorok alkalmazása – melegvíz előállításához használt energia csökkentése

napkollektorok alkalmazása – fűtési energiafelhasználás csökkentése

termálvíz maradékhőjének hasznosítása – fűtési energiafelhasználás csökkentése

1. Nevezzen meg olyan energiatakarékossági megoldásokat, amik a hazai szálláshelyeken a legelterjedtebbek!

kulcskártya használata a szobák elektromos áramellátásának be- és kikapcsolására

mozgásérzékelő világítás a közösségi terekben

a vendégek törölközőjének cseréje a földre ledobás esetén

mozgásérzékelő csapok használata a mosdókban

1. Miért fontos a minősítő rendszerek alkalmazása?

* mert így különböző típusú szálláshelyek össze tudják hasonlítani a szolgáltatásaik minőségét
* mert így a fenntarthatóság az üzemeltetésben egységes szempontok alapján lesz ellenőrizhető

1. Keresse a párját! Melyik környezeti elemre vannak hatással a szállodák tevékenységei?

természeti környezet – energiafelhasználás csökkentése, a szemét mennyiségének csökkentése, a túlzott beépítés elkerülése

társadalmi környezet – társadalmi felelősségvállalás, helyi munkaerő alkalmazása, a térség lakossága életszínvonalának növelése

gazdasági környezet – a szálláshely fejlődése hozzájárul a helyi közösség fejlődéséhez, helyi beszállítók alkalmazása, a helyi adóbevételek növelése

1. A nemzetközi minősítő rendszerek alkalmazásának három fontos hatása van. Sorolja fel, melyek ezek!

* fontos szerepük van a fenntarthatósági szempontok érvényesülésében és elterjedésében
* a fenntartható fejlődésre vonatkozó vállalati stratégiáknak tartalmazniuk kell az elérendő célokat, valamint a célok elérését mérő mutatószámokat – ezek meghatározásában is segítenek a minősítő rendszerek
* egy nemzetközi minősítő rendszer kritériumainak teljesítése növeli a szálloda rangját a turisták és az alkalmazottak szemében egyaránt

1. Válassza ki a felsoroltak közül a fenntarthatósághoz kapcsolódó nemzetközi minősítő rendszereket!

**Green Key**, **Access4you**, Green Belt, **LEED**, Hotelstars, Fitch Ratings