**FOGALOMTÁR2 3.2. ppt-hez, ABC sorrendben:**

* „Csomagajánlatok”: Az utazási csomagban a közlekedési, a szállás és az egyéb olyan idegenforgalmi szolgáltatások közül, amelyek nem részei a közlekedés- vagy a szállás-szolgáltatásnak, de mégis a csomag lényeges részének számítanak, legalább kettőt (pl. személyszállítás és elszállásolás) kell együtt, mint egységet értékesíteni és a szolgáltatás 24 óránál hosszabb időszakot érint vagy éjszakai szállást is tartalmaz.
* Csoportspecifikus kínálat: olyan idegenforgalmi kínálat, termék, amelyek kifejezetten egy-egy, jól meghatározható csoporthoz köthetők.
* Elvárt termék szintje a turizmusban: A kínálat központi eleme (magtermék), pontosabban az elsődleges utazási motiváció szintje a kínálatban, amiért a turista útra kel.
* Eredeti kínálat: turizmus létrejöttének feltételeit alkotják, tehát a turizmus erőforrásai. Megkülönböztetünk természeti-, társadalmi- és infrastukturális erőforrásokat a turizmusban.
* Magtermék: A kínálat központi eleme, pontosabban az elsődleges utazási motiváció szintje a kínálatban, amiért a turista útra kel.
* Marketing: A marketing minden olyan tevékenység, amely célja, hogy egy terméket vagy szolgáltatást (akár a gyártótól, akár egy értékesítőtől) eljuttass a fogyasztóig. Beletartozik tehát a termék vagy szolgáltatás megtervezésének folyamata, a potenciális kereset megállapítása, a reklámtevékenység, és a termék vagy szolgáltatás eljuttatása a vásárlóhoz.
* Makro-szintű termékek a turizmusban: Közösségi szintű termékek, melyek a mikro-szintű termékek összekapcsolásával jönnek létre. Nemzetgazdasági szemléletmód.
* Mikro-szintű termékek a turizmusban: A turisztikai infra- és szuprastruktúra elemei. Egy-egy idegenforgalmi vállalkozás által nyújtott konkrét szolgáltatás.
* Származtatott kínálat: a turisták kiszolgálására és kényelmének biztosítására létrehozott elemek. A kínálatnak ez a része turisztikai fejlesztések eredménye. Két nagy csoportját különböztetjük meg, a turisztikai infrastruktúrás és a turisztikai szuprastruktúrát.
* Tematikus utak: Természetes és mesterséges attrakciókat fűz fel egy adott téma köré, földrajzilag is meghatározható kínálatként. Különböző közlekedési formák igénybevételével végig járható. A fenntarthatóság elveinek figyelembevétele mellett egyszerre kínál ismeretszerzési és kikapcsolódási lehetőséget. Kialakításuk viszonylag kis befektetéssel elérhető egyéb idegenforgalmi beruházásokhoz képest.

* Termék alap: A kínálatnak az az alapeleme, amely nélkül a turizmus elképzelhetetlen, vagyis a szállásadás és vendéglátás szolgáltatások.
* Turisztikai termék: A turisztikai termék gyakorlatilag megegyezik a turisztikai kínálat fogalmával, azaz olyan szolgáltatások összességét jelenti, amiket a turisták a fogadóterületen és a kapcsolódó utazás során igénybe vesznek. A turisztikai termék célja vonzerő és élmény nyújtása.
* Térspecifikus turisztikai termék: a kínálati elem létrejöttének helyszíne a „tér” döntő jelentőségű a szolgáltatásban.
* Tevékenységspecifikus kínálat: a turisztikai kínálat azon csoportja, amelyek kifejezetten egy-egy, jól meghatározható tevékenységhez köthetők.
* Turisztikai infrastruktúra: nyilvános, bárki által használható vagy igénybe vehető létesítmények és szolgáltatások, melyek egyaránt szolgálják a turistákat és a helyi lakosságot.
* Turisztikai szuprastruktúra: A turizmus számára hozták létre és turisztikai funkciói vannak. Három nagy csoportját lehet elkülöníteni: funkcionális elemek (szálláshelyek, rekreációs intézmények); turizmusba bevont épített elemek (stadionok, állatkertek híres emberek szülőháza); és turizmusba bevont természeti elemek (természeti katasztrófa helyszínek, egyedi földtani jelenségek, természeti érdekességek)
* VFR: rokon- és barátlátogatás az utazás cálja.