**3. Az Airbnb-k szerepe a túlzott turizmusban**

Az Airbnb-k, apartmanok kiválasztásánál az ár volt a legfontosabb döntést/választást befolyásoló tényező. A válaszadók 90 %-a hajlandó lenne az egyéb szálláshely szolgáltatás mellett dönteni megfelelő áralkalmazás esetén. A minőség pedig olyan alapvető elvárás, ami nélkül a szolgáltatás többi tényezője, előnye nem érvényesülhet. Mai megítélése jó, azonban kevesen választották a kitűnő megítélést, ugyanannyian, amennyien rossznak ítélték, vagyis a hosszútávon fenntartható kínálati piac megteremtéséhez igen is szükség van a garantált jó minőség biztosítására. Az árat és a minőséget összekapcsoló kérdése pedig igazolta, hogy a szervezett szálláshelyek magasabb áralkalmazása nem lehet gátja a minőség biztosításának, hiszen a válaszadók nemcsak hogy hajlandóak a szervezett egyéb szálláshely magasabb árát megfizetni, de annak akár kétszeresét is kifizetik, ha minőségben a szolgáltatás valóban differenciált.

Arra a kérdésre, hogy miért nem a szálloda, hanem az Airbnb-k, apartmanok mellett döntöttek a következő választ adták, az ár vagy szállodai szabad kapacitás hiányában választották az egyéb szálláshely szolgáltatásait. Indokként említették még a kényelmet, a jobb felszereltséget: főzési és mosási lehetőségeket, a kisgyermekekkel való pihenés zavartalanságát, a barátságosabb légkört, és a szállodai napirendtől való függetlenséget. Kedvező ár miatt az összes válaszadó hajlott arra, hogy Airbnb, apartman szálláshely szolgáltatást válasszon. Elhelyezkedés és hosszabb tartózkodás miatt többen, önellátás és szállodai helyhiány miatt kevesebben döntenének mellette. Vagyis megállapítható, hogy megfelelő ár alkalmazásával kihasználhatóak az egyéb szálláshely kényelmi, felszereltségi, zavartalanság- és függetlenségbéli előnyei.

A válaszadók 85%-a internetes honlapon keresztül keresett Airbnb-t, apartmant magának és 15 %-uk pedig közvetítő irodához, ami tükrözi a szervezett szálláshelyek piaci előnyét és igényét.

A megkérdezettek többsége néhány napra vagy egy hétre venné igénybe egyéb szálláshely szolgáltatást. A válaszok a szállodáknál valamennyivel magasabb tartózkodási időt tükrözik vissza.

A legtöbben 3-4000 Ft-ot – a szervezett szálláshely árát - fizetnék meg fejenként, éjszakánként az Airbnb, apartman szálláshely lefoglalásáért, de egynegyedük még 5-6000 Ft-ot is hajlandó lenne áldozni rá, amennyiben az ár a minőséget tükrözi. A szállodai árszint, 7000 Ft elérése felett azonban már senki nem hajlandó költeni erre a szállástípusra.

Az Airbnb-k, apartmanok szolgáltatásánál mindent összevetve jó osztályzatot kapott a kitöltőktől, legjobbnak az árfekvést és a megközelíthetőséget, legrosszabbnak a tájékoztatást, a foglalást és a szolgáltatást tartották. 86,7% ítélte jónak a minőséget.

A sztereotípiák között megjelent a Zimmer Feri filmben bemutatott szálláshelyszolgáltatás, a válaszadó szerint az agresszív vendégfogás technikája és a hanyag takarítás ábrázolása már nem fedi a valóságot. Azonban a szállásadó silány nyelvtudása, a túlzott rámenősége, a bevétel mindenáron mentalitás és az alacsony minőség azonban véleményük szerint többségében megfelelt a filmben látottaknak. Az Airbnb-k, apartmanok kiadójának a modorát és külsejét a válaszadók semlegesnek ítélték, anyagi helyzetét, képzettségét azonban viszonylag rossznak gondolták.

Az Airbnb-k, apartmanok szálláshely termékét a válaszadók stílus, minőség, választék, tervezés, értékesítési technika, ösztönzéspolitika, marketing kommunikáció stílusa és hatékonysága alapján nem megfelelőnek ítélték, ám az igény kielégítés szintjére és áralkalmazásra vonatkozóan jó értékelést adtak. Az egyéb szálláshelyekről készült külső fotók közül a válaszadók 80 %-a belvárosi bérház képét választotta, a budapesti apartman modern épületét már csak 20 %-uk, míg a többi két képet senki. Belső fotók közül a hostel képeit jelölték meg a legtöbben a válaszadók közül, 46,2 %, de a többi egyéb szálláshely fotóra már csak 15,4 %, illetve 23,1 %-os találat érkezett. A képválasztások után a megkérdezettek fele volt biztos abban, hogy jól választotta ki a képeket, és mindössze 12,5 % nyilatkozott úgy, hogy az egyéb szálláshely fotói összetéveszthetőek voltak a szállodai fotókkal, ám az eredmények nem ezt mutatták.

A kérdőív végén a válaszadók a kérdőív kitöltésével eszükbe jutott, Airbnb és apartman szálláshelyekkel kapcsolatos pozitívumokat és negatívumokat foglalták össze. Az Airbnb, apartman pozitívumai között az egyediséget, a kedvező árfekvést említették, valamint a szálloda, panzió elképzelhető alternatívájaként nevezték meg azokat. Negatívumként a szálláshelyek kialakításának költségtakarékos szempontjait, a gyors haszonszerzést, a rámenőséget említették. A szerzők a minőséget és a menedzsment kommunikációját, értékesítési technikáját annak alapján tekintette alulértékeltnek, hogy a válaszadók az egyéb szálláshelyekről készült fotókat rendre összetévesztették a szállodai képekkel, miközben annak kiválasztásában többnyire biztosak voltak, valamint nem az egyéb szálláshelyet reklámozó videón szereplő apartmant tekintették általánosnak, hanem a sztereotípiákban élőt.

A látogatott szórakozóhelyek közül az instant vezető szerepe megkérdőjelezhetetlen, a válaszadók 90%-a járt a szórakozóhelyen, a Bulinegyedben található kocsmák követik látogatottságban, majd az Ötkert disco és a Morrisosns’2 zárja a sort.

A motivációkat vizsgálva a megkérdezettek elmondták, hogy bulizás és városlátogatás céljából visszatérnek még a fővárosunkba.

Miért tartják az Airbnb-ket az overtourism legfőbb okozójának?

Gondolja át, miért választják előszeretettel a fiatalabb generációk az Airbnb-ket szálláshelyként, az ábra alapján milyen következtetéseket von le azzal kapcsolatban, hogy miért tartják az Airbnb-ket az overtourism legfőbb okozójának a belvárosban!

