Megállító kérdések

1. Megosztott közlekedés

Gondolja át a megosztott közlekedés elemei mennyire segítik a városi turizmus további fejlődését!

Okos tömegközlekedés: önvezető metrók (M4-es metró), elektromos buszok (MOL buszprogram), önjáró, akkumulátoros trolibuszok (Solarisok), önvezető/autonóm elektromos buszok (jelenleg Frankfurt és Bécs).

Megosztott közlekedés, autó, bicikli, robogó, roller, Oszkár,

Okosparkolás kiépítése (V. kerület),

Okos zebra (Zugló Herman Ottó Iskola előtt),


Okos jelzőlámpák (London),

Okos taxirendelés (E-taxi Bécs),

Utcák egyirányúsítása (VII. kerület).

2. Covid kérdés

Gondolja át, lehet-e egy város látogatottságát csak külföldi bulituristákra alapozni, miért hiányoznak a belföldi turisták!




3. Irritációs kérdés

Gondolja át, mi történne, ha eljutnánk az Irritációs-indexben az antagonizmus szakaszába és a lakók elhagynák a belvárosi területeket!

A negyedik szakaszban a helyi lakosság ***antagonisztikus*** viselkedése válik dominánssá. Itt a legmagasabb a turisták száma, a fogadóterület a tömegturizmus színterévé válik. A turizmus káros környezeti és társadalmi hatásai nyilvánvalóvá válnak. A lakosság nem látja szívesen a turistaáradatot, sőt egyértelműen ellenérzéssel viseltetnek irántuk, melynek kifejezésmódja széles skálán mozoghat a közömbösségtől akár a nyílt erőszakig. A turistákról sztereotipikus, negatív kép alakul ki a helyi közösség tagjai körében. A felsorolt szakaszok között egyirányú az átmenet, a desztináció az utolsó szakaszba érve többnyire tovább hanyatlik, csak átfogó fejlesztés keretén belül újrapozicionálva válhat ismét versenyképessé. Doxey modelljének gyakorlati jelentősége abban áll, hogy segítséget nyújthat a döntéshozóknak abban, hogy tudatos tervezéssel megakadályozzák az antagonisztikus szakasz kialakulását.

4. Airbnb kérdés

Gondolja át, milyen következményei lehetnek annak, hogy Budapesten az AIRBNB magánszállások száma 2004 és 2018 között megkétszereződött!



5. Butler féle desztinációs görbe

Gondolja át, egy stagnálásba jutott desztináció megújulhat és fejlődhet még tovább, vagy óhatatlanul bekövetkezik a hanyatlás szakasza!

**Stagnálás:** A turisták száma eléri a maximumot. A területen erőteljesen jelentkeznek turizmus negatív gazdasági, társadalmi és természeti hatásai. Az eredeti természeti és kulturális vonzerőket mesterségesen létrehozott turisztikai attrakciók váltják fel.

**Hanyatlás/ újjáéledés:** A fogadóterület fokozatosan elveszíti a piacait, nagymértékben lecsökken a turisták száma. Több turisztikai létesítményt alakítanak át, új funkciót szánva nekik. A turisztikai szolgáltatások csökkenésével tovább csökken a kereslet, míg végül a területen megszűnik a turizmus. Egy másik lehetőség, hogy új, mesterséges attrakció megalkotásával, esetleg addig kiaknázatlan természeti erőforrás felhasználásával a területet „újjáélesztik”.

6. Gondolja át, elegendőek-e az UNWTO által tett javaslatok az overtourism jelenségének a kezelésére!

1. Az első pont az agglomeráció és a város környékének bevonása a turizmusba (Grinzing effektus),

2. A szezonalitás csökkentése,

3. A területek túlterheltségének enyhítése érdekében a látogatómenedzsment átalakítása, önkormányzati szabályozások, rendeletek felülvizsgálata,

4. A negyedik stratégia a látogatók szegmentációját célozza meg,

5. Az ötödik célrendszer a helyiek minél szélesebb körű bevonását akarja megvalósítani,

6. A hatodik pont a város nyújtotta élményt helyezi előtérbe, egy olyan városkép kialakításával, amely mind a helyiek mind a látogatók számára kellemes környezetet biztosít,

7. A nagy beruházásigényes infrastruktúra és az ahhoz kapcsolódó létesítmények fejlesztése, átalakítása,

8. A nyolcadik intézkedés a helyi lakosokkal és szolgáltatókkal való folyamatos kommunikáció és kapcsolattartás fontosságát hangsúlyozza,

9. Utolsó előtti a látogatók szociális érzékenyítése,

10. Az utolsó pont a turisták viselkedésének nyomon követése mellett kiemeli a menedzsment és a készenléti tervek meglétének szerepét, annak érdekében, hogy a szükséges intézkedések a lehető leggyorsabban megtörténhessenek. A turizmus hatásainak folyamatos figyelése és elemzése, a statisztikai adatok mindenki számára elérhetővé tétele mind elengedhetetlen a hatékony irányításhoz.

7. Gondolja át, mivel lehetne növelni a társadalmi teherbíróképességet a Bulinegyedben!

A társadalmi teherbíró képesség egyrészt a fogadóközösség toleranciaszintjére, másrészt a turisták élményének a minőségére vonatkozik. Fontos kérdés, hogy a helyi közösség tagjai hogyan viszonyulnak a turizmus megjelenéséhez és növekedéséhez. Ide tartoznak olyan társadalmi és demográfiai tényezők, mint a szakképzett helyi munkaerő rendelkezésre állása, a családi és társadalmi viszonyok változásai, a helyi lakosság identitástudata stb. Ezek egy része egyszerűen számszerűsíthető, más része azonban szociál-pszichológiai és antropológiai módszerek alkalmazását teszik szükségessé. A fizikai-ökológiai küszöbértékekkel ellentétben a társadalmi teherbíró képesség küszöbértékeit igen nehéz behatárolni, hiszen nagymértékben függnek az emberek percepcióitól, értékrendjétől (Saveriades 2000).

A társadalmi-kulturális teherbíró képesség szintjei a következőképp fejezhetők ki:

* az a turistaszám, illetve azok a rekreációs tevékenység típusok, amelyeket a helyi közösség befogad, anélkül, hogy negatív irányban megváltozna az identitástudatuk, életstílusuk, a tevékenységeik, és a társadalmi szerkezet;
* a turizmusnak az a típusa és szintje, amely sem közvetlen, sem közvetett módon nem változtatja meg jelentősen a helyi kultúrát (a kézművességet, hagyományokat, a hiedelmeket, szokásokat, stb.);
* a turizmusnak az a szintje, amelyet a helyi lakosság nem utasít el, és amely nem szorítja ki a lakosságot a helyi szolgáltatások használatából;
* a turizmusnak az a szintje (a turistaszám és a jelenlevő turizmusfajták kompatibilitása), amely nem okozza a turisták élményének az elfogadhatatlan mértékű romlását.

8. Gondolja át, hogyan lehetne csökkenteni a turizmus által okozott negatív gazdasági hatásokat!

A gazdasági teherbíróképesség mindenekelőtt a turizmus helyi gazdasági szerkezetre gyakorolt hatásaira vonatkozik. A gazdasági teherbíró képesség arra utal, hogy milyen mértékben tudnak a turisztikai szolgáltatások a gazdasági életben teret nyerni, anélkül, hogy kiszorítanák a többi, preferált gazdasági tevékenységet (O’Reilly 1986).

A politikai-gazdasági teherbíró képesség a következőképp fejezhető ki:

* a turizmusra való gazdasági berendezkedés;
* a munkaerő elvonása a gazdaság más szektoraiból, a turizmus javára;
* a turizmusból származó jövedelem helyi elosztásának kérdése;
* a foglalkoztatás szintje a turizmusban, a helyi emberi erőforrások viszonylatában.

9. Gondolja át a negatív hatások mellett milyen pozitív hatásokkal jár a turizmusipar fejlődése Budapest számára!

