Tanári magyarázatok

1. Fogalmi magyarázat tetraéder modell

A tetraéder modell Tóth Józsefhez kötődik, a háromszögek lapjai összeérnek egymással, minden változás azonnal hatást gyakorol a többi háromszögre is.

Michalkó szerint, a fogadókészséget nem csak a helyi lakosok turizmushoz való viszonya befolyásolja, hanem a döntéshozók és a vállalati szféra hozzáállása is. Amennyiben ez nem megfelelő, könnyen problémák merülhetnek fel a turizmus fejlődésében. A helyzet akkor optimális, ha ezek a csoportok a turizmus előnyei mellett, képesek a hátrányok elviselésére is.

Mindeközben nem szabad megfeledkezni a turizmus elengedhetetlen szereplőiről, a turistákról sem. Amennyiben a turista, célterületen való tartózkodása során olyan kínálattal szembesül, ami elképzeléseinek és elvárásainak megfelel, vagy azt meghaladja, pozitív élménnyel fog gazdagodni, nyitottabb lesz a célterület felé és magasabb költési hajlandóság figyelhető meg a részéről. Rossz tapasztalat esetén csökken az érdeklődése, nem szívesen látogat vissza az adott helyre és az ott eltöltött idő alatt a költési hajlandóság is alacsonyabb lesz.

2. A TPI index, Turisztikai GDP, Hoover index, Klaszteranalízis, Shift-Share analízis

A Turisztikai Penetrációs Index a turizmus desztinációba való benyomulását vizsgálja,

A Turisztikai GDP az összes GDP-n belül a turizmus részesedését számolja ki,

A Hoover index egy rablóindex, a területi különbségeket vizsgálja.

A területi különbségek elemzését mutatja meg a Klaszter- és Shift-Share analízis is.

3. Grinzing effektus

Grinzing a Bécs közigazgatási határain belül a város szélén található borvidék és vigalmi negyed. Budapesten ilyen létrehozása elképzelhető Budakeszin a borvidék és pezsgőgyártás központjában, régen a Tabán rendelkezett ilyen effektussal.

4. Megosztott közlekedés

A közlekedési eszközök diverzifikált használatát helyezi előtérbe, támogatja az önvezető járművek elterjedését. Az autóhasználatnál is a car sharing rendszerét támogatja (pl. MOL Limo program).

5. Okosváros

„Az intelligens, fenntartható város olyan innovatív város, amely információs és kommunikációs technológiákat (IKT) és egyéb eszközöket használ az életminőség javításához, a városi üzemeltetés és szolgáltatások hatékonyságának, valamint a versenyképesség emeléséhez, miközben biztosítja, hogy megfeleljen a jelenlegi és a jövő generációk igényeinek a gazdasági, társadalmi, környezeti és kulturális szempontok tiszteletben tartása mellett.”

okos emberek: befogadó társadalom; kreativitás; 21. századi oktatás,

okos gazdaság: innovációk; produktivitás; helyi és globális összefogás,

okos kormányzat: átláthatóság; e-kormányzat és modern technológiák; modern ellátórendszerek,

okos mobilitás: integrált rendszerek; modern technológiák; biztonság és felügyelet; tiszta, nem motorizált alternatívák,

okos környezet: zöld épületek; zöld várostervezés; zöld és megújuló energiák; szennyvízgazdálkodás,

okos lakhatás: biztonságos; egészséges; kulturálisan színes és boldog.

6. Kommercializálódás

Elüzletiesedést jelent, magyarázatként említhető a Sziget Fesztivál, ami alapvetően Diákszigetként kezdte a működését és az volt a célja, hogy az egyetemisták pár napig szórakozhassanak Budapesten. Mára megváltozott a helyzet, a hallgatók számára egyre inkább megfizethetetlenné válik az egy hetes szórakozás.

7. Influencer/influenszer

A közösségi média (Facebook, Instagram, TikTok felületein tűnnek fel az influencerek/ vloggerek, akiknek ezek által bárki nyomon követheti a mindennapjait, utazásait. Ezzel együtt pedig hatással vannak a követőik életére, szokásaikra a rengeteg poszttal, amiket nap, mint nap megosztanak. Hatásuk leginkább a fiatal korosztályoknál mutatható ki.

8. Enjoy and Respect

Amszterdamból induló plakátkampány, a repülőtereken és a belvárosban táblák segítségével hirdetik, hogy mit nem szabad csinálniuk a turistáknak. Egyfajta nevelési eszköz, hogy a turisták környezettudatosabban, felelősebben viselkedjenek.

9. Élménygazdaság élmény elemei

A posztmodern turizmus egyik legfontosabb kínálati eszköze, ha egyszerűen meg akarjuk fogalmazni olyan desztinációk érdekesek a számunkra amik izgalmasak, kalandosak, egzotikusak, esztétikusak, új ismereteket hordoznak a számunkra, kicsit veszélyesek, ahova baráti társasággal érkezhetünk, cool helyek brandet építettek ki maguknak és az újdonság erejével is bírnak.