**1\_1 Esettanulmány**

**Műanyag szemét és a turizmus**

A műanyag a modern gazdaságokban használhatósága és alacsony előállítási költségei miatt alapvető szerepet tölt be. Bár szinte minden gazdasági ágazatban általánosan jelen van, a műanyagok többségének újra nem hasznosíthatósága miatt a kormányok és a vállalkozások lassan felismerték ezen anyagok használatának negatív gazdasági és környezeti hatásait. Ma már egyre inkább világossá vált, hogy a műanyagok mérgező alkotóelemeket is tartalmaznak, amelyek kockázatossá tehetik a műanyagok használatát.

A Világon évente több mint 400 tonna műanyagot állítanak elő és ennek a fele csak egyszer használható. Mindössze a műanyagok 15%-t hasznosítják újra világszerte és megdöbbentő módon a műanyag hulladék 8%-a tengerekben és az óceánokban köt ki. Ha ez így folytatódik, akkor 2050-ben több műanyag lesz a vizekben, mint hal.

A műanyagok legnagyobb felhasználója a csomagolás, aminek oka, hogy a műanyagcsomagolásban meghosszabbodik az eltarthatóság ideje és csökkenti a csomagok súlyát, ami jelentős megtakarítás a szállításban. Ráadásul a csomagolásra használt műanyagoknak csak mintegy 5%-át használják fel ismételten, miközben a más területeken használt műanyagokat nagyobb arányban hasznosítják újra.

A turizmus az egyike azoknak, akik a műanyagfelhasználás mértékével a leginkább hozzájárulnak ehhez a problémához, annak ellenére, hogy maga a turizmus is elszenvedi a műanyag hulladék okozta következményeket.

A National Geographic egy tanulmánya szerint az úszó szemét 85%-a műanyag, és ennek a 45-95% -a vizek mélyén található. Ebben a hulladékban a leggyakoribb a szívószál, a palack és a vatta pálcika. Ez egy kettős probléma. Egyrészt a turisták felelősek a hulladék keletkezésért, másrészt éppen a környezet szennyezettsége, a hulladék mennyisége az, ami elriasztja őket bizonyos desztinációktól.

A környezet fenntartása érdekében a hatóságok és a magánszektor vállalkozásai együttműködve kell, hogy ambiciózus tervekkel következetes politikával álljanak elő. Néhány ország, mint Franciaország, ahonnan minden műanyag pohár, tényér és evőeszköz betiltása elindult, előremutató tervvel rendelkezik a probléma megoldására. Hatásos kezdeményezés pld Szívószálmentesen Seattle-ben program (<https://fyouture.met.com/ketmillio-szivoszaltol-szabadult-meg-szeptemberben-seattle/>), amelyben éttermek, repülőterek, sport egyesületek és egyéb vállalkozások fogtak össze, demonstrálva ezzel a felelős gondolkodásának szerepét a fenntarthatóságban.  
Csak a szereplők – hatóságok, üzleti vállalkozások, helyi közösségek, és a turisták - széles körű összefogásával vehető fel hathatósan a harc a műanyagok használata ellen.

Szlovénia

2019. novemberében a Szlovén Turisztikai és Vendéglátóipari Kamara létrehozott egy egyezményt a z egyszerhasználatos eldobható műanyagok használatának csökkentéséről. A kezdeményezéshez csatlakozó bárok éttermek vállalták, hogy nem fognak a továbbiakban műanyag szívószálakat, tányérokat, poharakat és evőeszközöket használni.

[Capri](https://www.lonelyplanet.com/articles/capri-single-use-plastic),  [Tremiti](https://www.independent.co.uk/travel/news-and-advice/italy-islands-plastic-ban-isole-tremiti-archipelago-fines-ocean-pollution-tourists-a8329631.html)

2019-ben Caprin betiltották az egyszer használható műanyag eszközök használatát, és elkezdték megbüntetni azokat, akik ilyeneket (pl. műanyag tányérok, evőeszközök, szívószálak, műanyagzacskók) használnak. A büntetés mértéke 500 Euro. Hasonlóan büntetnek Tremiti szigetén, amelyik a második legnagyobb műanyag szemetet „előállító” hely az olasz tengerparton, és ahonnan szintén teljes mértékben kitiltották az eldobható műanyag eszközöket.

[Izland](https://www.euronews.com/living/2019/06/07/iceland-gives-tap-water-luxury-branding-in-plastic-free-tourism-push)  
  
A sziget turisztikai bizottsága új promóciós kampányba kezdett, ösztönözve a turistákat arra, hogy hagyjanak fel a palackozott víz fogyasztásával és helyette fogyasszanak csapvizet. Ezt a kampányt azután indították, hogy egy vizsgálat meg megállapította, hogy az Izlandra érkező európai és észak-amerikai turisták 65%-a sokkal több palackozott vizet fogyaszt az utazásai közen és ennek 80%-a műanyagpalackos- Ezek a palackok a tengerben vagy szemétlerakókban végzik. Ennek a mennyiségnek a csökkentése érdekében széles körben tájékoztatják az embereket a csapvíz kiváló minőségéről, és győzik meg a turistákat, hogy hagyjanak fel az eldobható műanyag használatáról.

Nagy szállodaláncok

Az Intercontinental Szállodacsoport megszüntette a szállodáiban a műanyagcsomagolási fürdőszobai pipere szerek használatát. Ezt megelőzően 2019 végén már kitiltották a műanyag szívószálakat a szállodákból. A Marriott Szállodalánc hasonló intézkedéseket tett, és 2021-ig teljesen megszüntették műanyagcsomagolású pipere szerek alkalmazását.

Légitársaságok

2018. decemberében indult az első teljesen műanyagmentes járat, a Hi Fly portugál légitársaság üzemeltetésében Lisszabonból Natalba[[1]](#footnote-1). Ezt az útvonalat Airbus 340-es repülőgép repüli, amely 700 utas szállítására alkalmas. A légitársaság számításai szerint csak ezen a járaton 350 kg műanyagszemetet takaríthatnak meg.

A fentiek jól illusztrálják a közös felelősséget a műanyagfelhasználás csökkentésében. Az is érzékelhető, hogy egyelőre tiltásokkal, a műanyaghasználat megszűntetésével próbálják a műanyag hulladékot csökkenteni. Azt is tudjuk, hogy a műanyagfelhasználásának ugyanakkor vannak előnyei is. Gondolják végig, hogy az-e a végleges megoldás, ha a műanyaghasználatát teljes egészében megszüntetjük.

**Ön szerint a turizmus szereplői között kié a legnagyobb felelősség a műanyagszemét egyre nagyobb mennyiségében?**

**Van-e ötlete arra, hogy hogyan lehetne a műanyagokat továbbra is használni, de úgy, hogy ezzel együtt a szemét mennyisége ne növekedjen?**

**Mit tehetnek a turisták ennek érdekében?**

<https://www.blikk.hu/eletmod/gasztro/korlatozas-jon-az-ettermekben-kitiltanak-egyes-evoeszkozoket/zvecflt>

<https://airportal.hu/muanyagmentesse-valnak-dubaj-repuloterei-2020-ban/>

<http://turizmusonline.hu/tt_reflektor/cikk/kriteriumrendszer_civilektol>

1. Brazília [↑](#footnote-ref-1)