**1\_2 Esettanulmány**

**Széndioxid kibocsátás ellentételezése (Carbon offset)**

A légiközlekedés jelentősége a turizmus számára vitathatatlan. A turisták kb. 57 %-a érkezik a desztinációkba repülőgéppel. Hihetetlen számokban kell gondolkodunk, ha a légiközlekedés méreteit akarjuk szemléltetni.

Óránként több mint 400 repülőgép száll fel a Világ repülőterein és ez csak a menetrend szerint közlekedő (beleértve a charter járatokat is) gépeket foglalja magába. A légitársaságok azonban nemcsak személyszállító, hanem teherszállító repülőgépeket is üzemeltetnek.

A légitársaságok 2017-ben pontosan 4,7 milliárd utast szállítottak, ezenkívül 45 millió tonna árut juttattak el különböző repülőterekre. Mindezt a mintegy 37 millió kereskedelmi céllal működő repülőgéppel. A repülőgépek naponta több mint 10 millió utast és 18 milliárd USD értékű árut szállítanak.

Ezek a számok alátámasztják a légiközlekedés meghatározó jelentőségét a világgazdaságban. A GDP 3,5 %-t a légiközlekedés jelenti, valamint 65 millió munkahelyet terem a Világon összesen.

A légiközlekedés az egyetlen igazán gyors közlekedés, az egész Világon elérhető hálózattal. Óriási a növekedési potenciálja és a munkahelyteremtő képessége. Á kereskedelem és s turizmus nélkülözhetetlen eszköze.

A jelenlegi előrejelzés szerint a légifuvarozás az következő 20 évben évente 4,3%-kal fog nőni.

Ez az óriási növekedés még inkább kihívások elé is állítja a légiközlekedést és a Világ vezetőit is. Nem véletlenül tartják a légiközlekedés technológiai és infrastrukturális fejlődését a fenntartható fejlődés egyik sarokpontjának. Hiszen elvitathatatlan a légiközlekedés felelőssége a légszennyezésben. Globálisan a légiközlekedés rovására írható az összes kibocsátott széndioxid 2,4%-a 2018-ban, ez nem tűnik soknak, azonban, ha mondjuk a légiközlekedést, mint egy országot besorolnák a legnagyobb kibocsátók rangsorába, akkor Japán és Németország között a 6. helyen szerepelne. A többi egyéb tényezőt (kibocsátott meleg levegő és egyéb gázok) is beszámítva a légiközlekedés 5%-kal járul hozzá a globális felmelegedéshez.

Ezen belül a légi személyszállítás okozza légiközlekedés kibocsátásának 81%-át, és ez a turizmust jelenti. 2050-re a kibocsátás pedig meg fog háromszorozódni.

Tehát a turizmus felelőssége hatalmas. Tény, hogy ezt az óriási kibocsátást technológiai fejlesztéssel lehet alapvetően csökkenteni, de addig is, amíg ez megvalósul, kell valamit tenni.

Egyre több légitársaság él a Carbon offset, a kibocsátás ellentételezés lehetőségével. A széndioxid-kibocsátás ellentételezése népszerű módja annak, hogy a széndioxid-kibocsátásra felhívja a figyelmet, különösen a repülőgépek széndioxid kibocsátására.

Ez az egyszerű kezdeményezés lehetővé teszi magánszemélyeknek és a vállalkozásoknak egyaránt, hogy kiegyenlítendő a széndioxid kibocsátásukat, környezetvédelmi projektekbe fektessenek be.

A rendszer-t Kyotoban alakították ki 2005-ben. A lényege, hogy a széndioxid kibocsátást ún. kreditekkel lehet ellen tételezni. Bár ezt a programot a legnagyobb kibocsátó, az USA nem szavazta meg, az Európai Unió felállította a saját széndioxid kredit (Carbon Credit) rendszerét[[1]](#footnote-1), majd beazonosította a 11000 legnagyobb kibocsátót az Unióban. Ezután megszabták, hogy mennyi széndioxidot bocsáthatnak ki évente. Ha ezt az értéket átlépik, akkor széndioxid kreditet kell venniük azoktól a kibocsátóktól, kik viszont nem tartanak igényt a számukra meghatározott kibocsátható széndioxid mennyiségre.

Az ellentételezés részeként a légitársaságok ellenőrzött krediteket vásárolhatnak, ha máshol csökkentik a kibocsátást. Miután ezt megtették, felhasználhatják azt a kibocsátásuk kiváltására. A módszer ellenzői szerint ez nem elég jó. A légiforgalmi szén-dioxid [kibocsátás](https://www.theguardian.com/business/2019/sep/19/airlines-co2-emissions-rising-up-to-70-faster-than-predicted) több mint 32 százalékkal nőtt 2013 és 2018 között, és a vártnál sokkal gyorsabban emelkedik.


Összességében, ha Világon mindenki részt venne ebben a rendszerben az összes globális CO2 kibocsátás körülbelül szinten maradhatna, illetve ellenőrizhetőbbé válhatna.

A széndioxid kreditek megvásárlása is gyakorlatilag lehetővé teszi a magasabb széndioxid kibocsátást a kredit vásárlója számára. Ezt ellensúlyozandó a légitársaságok új stratégiát alakítottak ki.

Az **[EasyJet](https://www.easyjet.com/en" \t "_blank)** brit légitársaság, amelyik a Világ második legnagyobb diszkont légitársasága, a Világon első légitársaságként 2019. decemberétől fák ültetésével próbálja ellensúlyozni szén-dioxid-kibocsátását. 25 millió fontot, vagyis hozzávetőlegesen 9,8 milliárd forintot terveztek [fák ültetésére fordítani,](https://www.intelligentliving.co/tag/planting-trees/) hogy ellensúlyozzák az erdőirtást és a CO2-kibocsátást 2020-ban.

A széndioxid kibocsátás ellentételezése azonban nem megoldás az emisszió csökkentésére, csupán csekély ellensúlyozása a levegőszennyezésnek.

A honlapjukon közzétett információ szerint: „Az **Air France-KLM** légitársaság a fenntarthatóságot mind az üzletben, mind a mindennapi feladatok során szem előtt tartja, és erre ösztönzi utasait is, hogy közösen érjék el az ENSZ fenntartható fejlődési céljait.” Az Air France-KLM az utasok számára is lehetővé teszi, hogy kompenzálják az utazásból adódó szén-dioxid-kibocsátásukat a CO2ZERO program keretében az online jegyvásárlásaik során, illetve a My Trip applikáción keresztül.

A **Wizz Air** légitársaság olyan, a szén-dioxid-kibocsátást nyomon követő rendszert vezetett be, amely lehetővé teszi az utasoknak, hogy kiszámolják a repülésük környezeti hatását, illetve a repülésük során kibocsátott szén-dioxid mennyiségét. Az utasok más a foglaláskor igény bevehetik a kalkulátort, amely pontosan kiszámolja az utazásik során keletkezett széndioxidot és meghatározza az összeget, amivel ez meg lehet váltani.  
A Wizz Air két hitelesített szén-dioxid-csökkentő projektet támogat: az erdősítéssel foglalkozó, díjnyertes Nemzetközi Kiscsoportos Faültetési Programot (TIST) Ugandában, valamint az ecuadori Pichacay város állami hulladéktelepén működő, a Hulladéklerakó-gázt Megújuló Energiává Alakító Projektet. Az utóbbi projekt keretében újrahasznosítják a hulladéklerakókban felgyülemlett metánt, hogy tiszta villamos energiává alakítsák. Mindkét projekt esetében az Ellenőrzött Szén-dioxid-kibocsátási Szabvány tanúsítja, hogy mérhető módon csökkentik a károsanyag-kibocsátást.

Azok az utasok, akik a repülőjegyük megvásárlásakor a kiszámított összeggel ellen tételezik az emissziót, a Wizz Air-en keresztül szintén ezeket a programokat támogatják.

**Tanulmányozza a Wizz Air honlapján a fenntarthatósági oldalt (** [**https://wizzair.com/hu-hu/informaciok-es-szolgaltatasok/bemutatkozas/fenntarthatosag#environment**](https://wizzair.com/hu-hu/informaciok-es-szolgaltatasok/bemutatkozas/fenntarthatosag#environment)**), és gyűjtse össze azokat a kezdeményezéseket, amelyeket a Wizz Air felelős vállalkozásként tesz a fenntarthatóság érdekében.**

**Melyek azok az adatok és információk, amelyek a felelős turistát arra ösztönözhetik, hogy a Wizz Air légitársaság járatait válassza?**

Források:

<https://www.icao.int/Meetings/FutureOfAviation/Pages/default.aspx>

<https://www.eesi.org/papers/view/fact-sheet-the-growth-in-greenhouse-gas-emissions-from-commercial-aviation>.

<https://turizmus.com/utazas-kozlekedes/kiszamolja-az-utasok-okologiai-labnyomat-a-wizz-air-uj-szolgaltatasa-1172401>

1. EU Emission Trading System = Kibocsátás-kereskedelmi rendszer [↑](#footnote-ref-1)