**1\_2 Esettanulmány**

**Állami beavatkozás a felelős turizmus érdekében - Buthán**

Buthán egy Kína és India között a Himalája keleti lábánál elhelyezkedő mini királyság kb. 700 000 lakossal. Kétség nélkül azonban Buthánt a turisztikai kezdeményezései a Világ legfelelősebb élé legfenntarthatóbb turisztikai desztinációi körébe emelték. Míg a Világ körülötte egyre globalizáltabbá vált, Buthánt a Világtól való majdnem teljes elszigeteltsége következtében szinte teljesen elkerülték a változások, Ami igazán különlegessé teszi Buthánt, az a kultúrájának a megóvása mégpedig a turizmus segítségével.

video: <https://aranydio.com/termeszet/buthan-az-elveszett-paradicsom>

Az országba beutazó turisták száma évről évre növekszik annak ellenére, hogy az országban a turizmus központilag ellenőrzött és irányított, ami a turizmus jelentős túlárazását is jelenti. A butháni stratégia a „Bruttó Hazai Boldogság”[[1]](#footnote-1) nevet kapta és a lényege a „magas ár, kis mennyiség”, aminek célja a külföldi bevételek növelése és turisták számának indirekt módon való korlátozása.



A kormány tette meg ennek a stratégiának megfelelő lépéseket a külföldről érkező turistákra vonatkozó szabályozással. Minden egyes Buthánba utazó turistának – kivéve az Indiából, a Maldív szigetekről és Bangladesből érkezőket - napi adót/illetéket kell fizetni. Azoknak, akik a Himaláját is meg akarják látogatni többetkell fizetni. Az illeték összege szezontól függően ennek helyi valutában 1,200 ngultrum, ez kb. 200 – 250 dollár naponta. Ez az összeg körülbelül megfelel egy new yorki szálloda egy éjszakai árának. A turisták által fizetett illeték fedezi a szállás díját szállodában vagy magánszálláson , a közlekedés, az étkezés költségét és az idegenvezető díját is. Csak abban az esetben kell felárat fizetni, amennyiben magasabb kategóriájú szállást szeretne a turista, vagy egyéb szolgáltatásokat is szeretne még igénybe venni. Gyakorlatilag az illetékkel fix csomag árat fizetnek a Buthánba látogatók.

A napi illeték 30%-át központi előírások alapján a természet megóvására, a közösségi fejlesztésekre – mint pl. ingyenes egészégügyi ellátás a lakosságnak és a látogatóknak egyaránt– illetve olyan közösség alapú turisztikai szolgáltatások fenntartására és kialakítására fordítják, amelyek segítik a családokat a turizmusba való bekapcsolódásban. Különösen kiemelten támogatják a kevésbé népszerű kelet-butháni területek fejlesztését.

Az illetékrendszernek ez a formája az biztosítja a méltányos jövedelmet mindazoknak, akik reszt vesznek a szolgáltatásokban, és biztosítják az elvárt magas színvonalat (3 csillagos és annál magasabb kategóriájú szálláshelyek) az egész országban minden vendégnek.

A turisták által fizetett illeték révén biztosítva van a természeti környezet és nagy hangsúllyal a kulturális környezet védelme is és csupán némi társadalmi környezetre gyakorolt hatással kell számolni.

Buthánban példa értékű módon a kormány tevékenysége révén valósult az a minta, amit a legjobb és felelősséggel gondolkodó utazásszervezők szeretnének megvalósítani, váltakozó sikerrel.

A felelős turisták számára Buthán a paradicsom, hisz biztosak lehetnek abban, hogy az ott létük pozitívan hat a helyiek életére és környezetére, és ráadásul Buthán hihetetlenül gazdag és egyedi történelmi és természeti gazdagsága, érintetlen kultúrája felejthetetlen élményekhez juttatja őket.

Azonban Buthánban is vannak a turizmusnak negatív hatásai a szigorú szabályozás ellenére. Az Indiából egyre nagyobb számban érkező turisták ugyanis ellenőrizetlenül tartózkodhatnak az országban és ezzel felhígítják a célkitűzések megvalósulását. Csak Indiából több turista érkezik Bhutánba, mint a Világ más tájairól összesen és ez a tény megkérdőjelezheti az intézkedés eredményességet.

**Gondolja végig, hogy a kormányzati beavatkozás eredményeképpen miként valósulnak meg a Felelős turizmus irányelvei!   
 Emeljen ki legalább 6 olyan pozitív gazdaság, társadalmi, kulturális vagy környezeti hatást, amely a felelős turizmus jellemzője!**

**Az intézkedésnek az elemzők szerint lehetnek és esetenként vannak is negatív hatásai. Ön talál ilyeneket?**

Források

<https://www.dontforgettomove.com/responsible-tourism-destinations/>

<https://www.tourism.gov.bt/about-us/minimum-daily-package>

1. Gross National Happiness - GNH [↑](#footnote-ref-1)