**1.2 Fogalomtár**

**Társadalmi felelősségvállalás**

lényege az, hogy mind az egyének, mind pedig a vállalkozások kötelessége, hogy a környezetük és a társadalom érdekeit szem előtt tartva cselekedjenek. Ez kettős kötelezettséget is jelent, egyrészt a nyereségre törekvést és ezzel párhuzamosan a társadalom javának a szolgálatát.

**Kormányzati szektor**

Beleértendő a különböző közigazgatási szinten működő döntéshozói feladatokat ellátó intézmények: nemzeti kormányok, regionális kormányok, önkormányzatok és intézményeik

**Felelős turista**

Az a tudatos turista (utazó), aki az utazással kapcsolatos döntéseit tudatosan hozza meg, azaz felméri minden egyes döntésének a következményeit és az ezzel járó felelősséget. Magatartását, viselkedését áthatja a környezet iránti felelősségtudat, tetteinek lényege, hogy pozitív hatást gyakoroljon a környezetére, beleértve a meglátogatott desztináció gazdaságát, természeti és kulturális környezetét és a helyi közösségek életét.

**Megfelelő információ**

A döntés alapja az információ. Minőségi azaz helyes döntést lehetetlen megfelelő információk nélkül meghozni. Azt az információt lehet megfelelőnek tekinteni, amelyik világos és könnyen érthető, a téma szempontjából lényeges, forrása hiteles és megbízható, teljeskörűen tájékoztat és időszerű.

A turistáknak is lehetőségük van a széndioxid ellentételezésre amennyiben például repülőjáratok igénybevétele esetén bizonyos hozzájárulást fizetnek a légitársaságnak ellentételezésre, vagy felajánlanak bizonyos összeget környezetvédő projektek számára mintegy megváltva az utazás okozott széndioxid kibocsátást.

**UNESCO ESD (Education for Sustainable Development) program** – Oktatás a fenntartható fejlődés érdekében

Az UNESCO több oktatási és képzési programot indított a fenntartható fejlődésre valófelkészítés és az alapelveinek a megismertetése és alsajátítása érdekében. Ezek fő célja, hogy ösztönözze az emberek gondolkodásmódjának megváltozását annak érdekében, hogy a fenntartható jövő érdekében való tevékenykedés az életformájuk részévé váljon.

Az UNESCO ún. ESD programjaszerint oktatás feladata

* beépíteni a társadalmi, gazdasági, ökológiai és kulturális felelősséggel kapcsolatos tartalmakat az oktatásba
* középpontba emelje azokat az ismeretanyagokat, amelyek hatással vannak az országra, az emberekre, a környezetre és a jövőre.
* fejleszteni a problémamegoldó képességet, a kritikai és kreatív gondolkodást, amelyekkel ráirányítják a figyelmet a legfontosabb nemzeti prioritásokra és problémákra
* továbbfejleszteni a tanulók jól-létét, az erőforrás felhasználásukat az egészség, a fenntarthatósággal kapcsolatos gyakorlati kezdeményezéseken keresztül. (UNESCO, 2009)

UNESCO. (2009). *UNESDOC Digital Library.* doi:0000179121

**Közvetett és közvetlen szabályozóeszközök**

A jogszabályok útján történő szabályozás a közvetlen szabályozás. Többségében adminisztratív jellegű, tilalmakon, korlátozásokon alapuló normatív szabályozás. Ezekkel az eszközükkel kívánják megakadályozni a törvényalkotók és más döntéshozók a környezetre negatív hatásokat gyakorló tevékenységeket. Gyakorlatilag normákat határoznak meg velük. Eszközei a jogszabályok és a bennük foglalt szankcionálás.

A közvetett szabályozás a gazdasági eszközökkel történő szabályozás, azaz gazdasági érdekeltség alapján próbálják a gazdaság szereplőit, illetve a tevekénységeiket az elvárt irányba terelni. Eszközei az adók, illetékek, járulékok, támogatások

**WTM World Tourism Award**

2004-ben hozták létre. Ezt a díjat, amelyet minden évben a Világ egyik legnagyobb turisztikai vásárán a WTM-en (World Travel Market) adják. Ezzel ismerik el a díjazott desztinációk felelős turizmus gyakorlatát és kezdeményezéseit, amelyek a Világ bármely részén utánozhatók a turizmusban. A díj célja az, hogy a felelős turizmus gyakorlatának jó példáit bemutassák, és ezzel másoknak is – beleértve a turistákat is – megismerhetővé tegyék az elért eredményeket. E példákkal arra szeretnék ösztönözni a turizmus résztvevőit, hogy ők is hasonlóan vagy még magasabb szinten tegyenek a felelős turizmusért. A díjra a jó gyakorlatok bemutatásával lehet pályázni. A pályázók közül választják ki évente a győzteseket, akik a WTM-en kapják meg a díjat. Az aktuális díjazottak neve megtekinthető a <https://responsibletourism.wtm.com/awards/> weboldalon. Visszamenőleg pedig a <https://www.responsibletravel.com/holidays/responsible-tourism/travel-guide/responsible-tourism-awards> weboldalon

**Carbon offsetting: (Széndioxid-kibocsátás ellentételezése)**

A széndioxid-kibocsátás ellentételezése népszerű módja annak, hogy a széndioxid-kibocsátára felhívja a figyelmet, különösen a repülőgépek széndioxid kibocsátására.

Ez az egyszerű kezdeményezés lehetővé teszi magánszemélyeknek és a vállalkozásoknak egyaránt, hogy kiegyenlítendő a széndioxid kibocsátásukat, környezetvédelmi projektekbe fektessenek be.

A rendszer t Kyotoban alakították ki 2005-ben. A lényege, hogy a széndioxid kibocsátást ún. kreditekkel lehet ellentételezni. Annak ellenére, hogy ezt a programot a legnagyobb kibocsátó, az USA nem szavazta meg, az Európai Unió felállította a saját széndioxid kredit (Carbon Credit) rendszerét (EU Emission Trading System = Kibocsátás-kereskedelmi rendszer), majd beazonosította a 11000 legnagyobb kibocsátót az Unióban. Ezután megszabták, hogy mennyi széndioxidot bocsáthatnak ki évente. Ha ezt az értéket átlépik, akkor Carbon Creditet kell venniük azoktól a kibocsátóktól, kik viszont nem tartanak igényt a számukra meghatározott kibocsátható széndioxid mennyiségre.

**Fenntarthatósági tanúsítványok (ökocimke)**

A környezetbarát védjegyek alkalmazása a termékek és szolgáltatások környezetvédelmi célú megkülönböztetésének a gyakorlati módszere, mely egyre inkább elterjed a fejlett országokban és fontos szerepet tölt be az Európai Unióban is.

A környezetbarát védjegyeket ökocimkéknek, környezetbarát termékjelzésnek is szokták nevezni a gyakorlatban. (<http://okocimke.kvvm.hu/public_hun/?ppid=1100000>)

**Biodiverzitás**

Az élőhelyek és élőlények sokfélesége.Az élet megjelenési formáinak sokszínűsége, gazdagsága.

A biológiai sokféleség a bármilyen eredetű élőlények közötti változatosságot jelenti, beleértve többek között a szárazföldi, tengeri és más vízi-ökológiai rendszereket, valamint az e rendszereket magukban foglaló ökológiai komplexumokat; ez magában foglalja a fajokon belüli, a fajok közötti sokféleséget és maguknak az ökológiai rendszereknek a sokféleségét. (ENSZ Egyezmény a Biológiai Sokféleségről)

**Ökoszisztéma:**

Ökológiai rendszer. Egy adott terület élettelen környezeti tényezői és élőlényei közötti kölcsönhatások eredményeképpen kialakult rendszer, nyílt rendszer.