**1\_3 Megállító kérdések**

**A 6. dia után**

Ön szerint mit jelent az, hogy az ENSZ a Turizmus Globális Etikai Kódexében a turizmust a fenntartható fejlődés egyik tényezőjeként határozta meg?

Segítheti a válaszát, ha a turizmus meghatározásából és jelentőségéből indul ki.

**11. dia után**

Mindenki találkozott az utazásai során kéregető gyermekekkel. Sajnálatból nagyon sokan adnak nekik pénzt, csokoládét. Pedig a felelős turista számára készült viselkedési kódexek mindegyikében szerepel, hogy az utcán kéregető gyermekeknek ne adjanak a felelősen gondolkodó turisták adományt. Vajon miért nem helyes az ilyen jellegű adakozás? Milyen negatív következményei lehetnek, ha nem tudunk ellenállni a kéregetésnek?

**12.dia után**

Velencében az önkormányzat által előírt magatartás be nem tartása esetén a turistáknak büntetést kell fizetniük. Ez sokak szerint nem egyeztethető össze a fenntartható és felelős turizmus egyik alapelvével, mégpedig a helyiek és a turisták közötti jó kapcsolat megteremtésének szükségességével. Ön mit gondol erről? Bármelyik oldalon áll is a véleményével próbáljon legalább három érvet felsorolni annak alátámasztására.