
1. **Tananyag - Motivációs videó**

A turisták száma a Világon évről évre rohamosan nő. A dinamikus növekedést ugyan időszakosan megtorpantják gazdasági válságok, globálisan ható terrorcselekmények és járványok, mint ahogyan ezt 2020-ban is tapasztaljuk. Azt is láthattuk azonban, hogy ezek után a megtorpanások után a turizmus rövid idő alatt, gyorsabb ütemben, mint a megtorpanások előtt, visszaállt az eredeti állapotába, azaz ismét növekedésnek indult. A turizmus boomjára számítunk a jelenlegi pandémia elmúltával is.

**Míg 1952-ben mindössze 25 millió turistaérkezést regisztráltak a Világon, ez a szám 2019-ben elérte az 1500 milliót.**



*(UNWTO Highlights, 2018)*

Bár a turizmus vitathatatlanul gazdasági előnyökhöz juttatja a meglátogatott desztinációkat, és ezt sokszor hajlamosak vagyunk túldimenzionálni, pedig **a turizmus bővülése olyan láthatatlan legtöbbször láthatatlan terheket is ró a desztinációkra**, amelyek következtében az előnyök teljes mértékben eliminálódnak.

Tény, hogy a turisták által a desztinációkban elköltött pénz **áthatja az egész gazdaságot**, nemcsak a vállalkozásokat juttatja jövedelemhez, hanem az adóbevételeke révén az államot, a munkahelyek révén helyi lakosságot, és ezek a jövedelmek elköltve a gazdaságban tovább forognak. **Azonban a turizmus bővülés növeli a desztináció terheit**: az infrastruktúra fejlesztés anyagilag terheli meg a desztinációt, szintén többet kell költeni a közterületek, a természetes élőhelyek védelmére, a klímaváltozás okozta kihívások menedzselése is sokkal több ráfordítást igényel, nem beszélve az árak, közöttük az ingatlan árak emelkedéséről.

Minden egyes a deszinációba érkező turista bár növeli a bevételeket, növeli a láthatatlan terheket is. A helyzet eszkalálódása a lakosságnak az életkörülményei romlása miatti tiltakozásához, illetve elköltözéséhez vezet.

**A turizmus károkat okozhat a környezetben, a helyi társadalom életében, értékrendjében a kultúrában. Azonban ennek nem kell így lennie.**

A turizmus minden egyes szereplőjének van felelőssége abban, hogy a turizmus hatásai a legnagyobb mértékben kiaknázhatók legyenek: kormányzati szektor, vállalkozások, a helyi lakosság és a turisták egyaránt sokat tehetnek annak érdekében, hogy **a turizmus negatív hatásait a minimálisra csökkentség, a pozitív hatásokat pedig maximalizálják.**

Ehhez **odafigyelésre** és **erőforrásokra** van szükség.

Ez e tananyagrész a szereplők felelősségén alapuló felelős turizmusról, azon belül különös is hangsúllyal a felelős turistáról szól. A **fogalmak és az összefüggések tisztázása** után, arról tanulhatnak, hogy **milyen ajánlásai vannak a nemzetközi turisztikai szervezeteknek**, **miért lehet a turizmus bármelyik formája és bármelyik turista is felelős**, **miért fontos a felelős és tudatos fogyasztás**, mit jelent **a felelős döntés**, **mire van szükség a felelős döntéshez**, **mi jellemzi a felelős turizmust és a felelős turistát**, hogyan **lehet tájékoztatni a turistákat az egyes desztinációk elvárásairól**.

A turista az, akiről a turizmus szól, az ő igényeinek a kielégítése a cél. Az ő fogyasztói magatartása határozza meg a turisztikai kínálat minőségét, mennyiségét és összetételét. **A központi és a helyi adminisztráció szabályozó eszközeivel ugyan van lehetőség a turizmus folyamataiba beavatkozni, de a piac szabályozó szerepe a felelős turizmus kulcsa.**

Megismerkedhetnek majd olyan példával, amelyben a kormány beavatkozását ismerhetik meg, és olyannal is, ahol a helyi lakosság összefogása eredményezett pozitív változásokat.