**1\_1 Videó**

**Fenntartható turizmus vagy Felelős turizmus**

A fenntartható turizmus és a felelős turizmus kifejezéseket gyakran használják egymás alternatívájaként. De **van-e különbség a kettő között, és ha van, mi az**?

Röviden azt mondhatjuk, hogy a **fenntartható turizmus a turizmus gyakorlatának hosszú távon történő megváltozásáról szól**, míg a **felelős turizmus a rövid távú, aktuális** – mondhatjuk, hogy az azonnali, napi – **cselekvésről szól**, aminek az eredménye, hogy minden nappal kevesebb negatív hatás éri a környezetet a turizmus részéről egy adott desztinációban, és ezzel párhuzamosan bővülnek a pozitív hatások.

Mindkettő a fenntarthatóságnak ugyanazon a **három pillérén – társadalmi-kulturális, gazdasági, környezeti fenntarthatóság** – **nyugszik**. A Fenntartható turizmus azonban a turizmus egészére ható globális ügyekkel foglalkozik, mint pld a klímaváltozás és az egész turizmus megváltoztatásáról szól, míg a Felelős turizmus inkább az egyének tetteiről, felelősségéről és egyes desztinációkról szól.

A Fenntartható turizmus a turizmus egészére vonatkozó kritériumokat határoz meg, amelyek alkalmazásával a turisztikai szolgáltatók fenntarthatóbbá válhatnak. Ezek a kritériumok elsősorban a turisztikai szakemberek számára fontosok, akiknek az a feladatuk, hogy megteremtsék a még fentarthatóbb körülményeket a turizmusban.

A felelős turizmus fogalmát a Cape Town-ban határozták meg 2002-ben a Fenntartható Fejlődés Csúcstalálkozóján. E maghatározás szerint a **Felelős turizmus „jobbá teszi a helyet, ahol az emberek élnek és a helyeket, amit meglátogatnak”.** Ez a meghatározás a hangsúlyt nem csak a desztináció megőrzésére helyezi, hanem **beemeli a helyi közösség életterének a megőrzést és jobbá tételét a Felelős turizmus fogalmába**. Ez pedig a desztinációt és a benne élőket megerősíti abban, hogy a **turizmusra úgy tekintsenek, mint az életkörülményeiket jobbá tévő eszközre, és ne úgy, mint egy jelenségre, amely őket használja eszközként.**

A fenntarthatóság tehát a cél, amelyik csak akkor érhető el, ha az emberek felelősséget vállalnak e cél elérése érdekében

A felelős turizmus az **ITT ÉS MOST,** aminek eredményeképpen a Világ és azon belül a turizmus **MAJD** fenntarthatóvá válik.

A felelős turista döntéseinek, magatartásának az eredményei azonnal érzékelhetőek, mérhetőek.

**Felelős turista bárki lehet, akinek a fenntarthatóság lebeg a szeme előtt.**

Csak néhány példa a Fenntartható turizmus és a Felelős turizmus különbségeinek illusztrálására:

A Fenntartható turizmus egyik kritériuma, hogy megőrzi a környezet minőségét és hozzájárul a megóvásához vagy egy másik kritérium a helyiek jólétének a növelése. Ezek a célkitűzések a felelős turista magatartása, felelős fogyasztása révén valósíthatók meg.

Milyen lehetőségei vannak a turistának arra, hogy például tegyen **a levegő minőségének javításáért**?

Egyik lehetőség, hogy **nem repülőgéppel utazik a közeli desztinációkba,** mivel a légiközlekedés szennyezőanyag kibocsátása a legmagasabb. Vagy ha mégis repülővel utazik, **olyan társaságot választ, aki részt vesz carbon offset programokban**, vagyis a turistának lehetősége van megváltani a többletkibocsást.

**Mit tehet a felelős turista, hogy a helyieket jólétének növeléséhez hozzájáruljon**. Nagyon sok lehetőség áll rendelkezésére. Egyik **például, hogy az attrakciók megtekintéséhez helyi idegenvezető szolgáltatásait veszi igénybe, vagy például helyiek általüzemeltetett szálláshelyen száll meg.**

Vagyis többek között ezek azok a döntések, amikkel a felelős turista fogyasztói magatartása megvalósítja a felelős turizmust, ami pedig hosszabb távon a fentarthatóbb turizmus megvalósulásához vezet. Ezekről részletesebben a következő két részben foglalkozunk.