**1\_3 Esettanulmány**

**Etikai kódexek és magatarási kódexek a turizmusban**

A turizmusban megvalósuló fenntartható fogyasztás ösztönözése az utazási döntések befolyásolásával, és a látogatók áramlásának és viselkedésének szabályozásával írható le. Ezek részben a támogatott és nem támogatott látogatói tevékenységeket határozzák meg, részben pedig az utasok döntésének és viselkedésének mérhetővé tétele által kínálnak visszacsatolási lehetőséget.

A szabályozó dokumentumok esetében gyakran összemosódik a két fogalom: etikai kódex[[1]](#footnote-1) és magatartási kódex[[2]](#footnote-2). Pedig a kettő nem ugyanaz.

Az **etikai kódexek az általános erkölcsi alapértékeket rögzítik**, míg a **magatartási kódexek az etikai kódexekben foglalt értékeknek megfelelő magatartási szabályok gyűjteménye**. A magatartási kódexek legtöbb eseentb pontos viselkedési szabályokat tartalmaznak. Míg az etikai kódexek betartásának vagy be nem tartásáak nincsenek jogi következményei, addig a matartási kódexek be nem tartásának lehetnek.

Esetünkben a **Turizmus Globális Etikai Kódexe** rögzíti azokat az erkölcsi értékeket, amelyek a turizmus – mint gazdaság - minden szereplőjére egyformán érvényesek: kormányzati szektor, intézményrendszer, vállalkozások, helyi lakosság, turisták. A kódexben rögzített normák betartása, elfogadása szükséges és minden szereplőtől elvárt a **fenntartható turizmus megvalósulása érdekében**.

A magatartási kódexek szerepe pedig az a turizmusban, hogy tájékoztasson a Turizmus Globális Etikai Kódexében rögzített normáknak megfelelő a desztinációban elvárt magatartási szabályokról. Míg az általános normák a turizmus egészére vonatkoznak**, a magatartási kódexben rögzített „szabályokat” befolyásolják a desztinációk jellegzetességei**: hagyományok, életforma, helyi normák, vallás, környezet sérülékenysége. A Turizmus Globális Etikai Kódexe kijelöli az irányt, amit a magatartási kódexek összeállításakor követni kell. A turista számára készült viselkedési, vagy magatartási kódexekben rögzített **magatartási (viselkedési) szabályok betartásával felelős turistává válhat valaki.** Ezért manapságsokszor **a Tippek a felelős turista számára** címen készítik el a magatartási kódexet a desztinációk, amelyek lehetnek országok, vagy azon belül települések, de akár attrakciók is elkészíthetik a saját magatartási kódexüket. Viselkedési, magatartási kódex készülhet egy vállalkozás dolgozói számára és turisták számára egyaránt. Sokszor egészen részletesen a helyi viselkedési szabályokat is tartalmazzák.

A turizmusban némileg bonyolítja a helyzetet az UNWTO által kiadaott Tippek a Felelős Utazó Számára címet viselő dokumentum**.** Ez egy magatartási kódex ugyan, de általános – mindenhol alkalmazható – viselkedési szabályokat rögzít iránymutatáskánt.

Nézzünk néhány konkrét példát:

Turizmus Globális Etikai Kódexében egy általános norma:

* A turizmus fejlődésének valamennyi szereplője köteles védeni a természeti környezetet az egészséges, folyamatos és fenntartható, a jelen és a jövő generációk szükségleteinek és törekvéseinek megfelelő gazdasági növekedés elérése érdekében.

Az ezt megvalósító magatartási vagy viselkedési elvárásokat az desztinációk magatartási kódexeiben így találhatjuk meg:

Vietnam:

* a megfelelő mennyiségű ételt és italt vedd meg/el
* takarékoskodj az energiával és védd a környezetet
* vegyél helyi termékeket és ajándékot
* ne rongáld a környezetet és a tájat




<https://www.vietnamtoursguide.com/vietnam-code-of-conduct-for-tourists/>


Következő példa egy kirgiz rendezvényre készült magatartási kódex. Ebben így jelennek meg az elvárások:

* Használd a kijelölt útvonalakat , hagyd úgy a környezetet, ahogyan találtad stb.
* Ne használj műanyagot, sem zacskót, sem palackot. Legyen náad újratölthető pohár, újrahasznosítható szatyor stb.
* A szemetet helyezd a megfelelő helyre, pakold össze a szemetedet és vidd magaddal stb…





<http://worldnomadgames.com/en/page/III-WNG-visitors-Code-of-Conduct/>



1. Code of ethics - angolul [↑](#footnote-ref-1)
2. Code of conduct - angolul [↑](#footnote-ref-2)