**1\_1 Fogalmak**

1. **Dia**

**Brundtland Jelentés (Közös Jövőnk)**

[ENSZ](https://hu.wikipedia.org/wiki/Egyes%C3%BClt_Nemzetek_Szervezete) Környezeti és Fejlődési Világbizottsága (World Commission on Environment and Development) röviden: Brundtland-bizottság elnöke, kialakított egy részletes politikai tervet a [fenntartható fejlődéssel](https://hu.wikipedia.org/wiki/Fenntarthat%C3%B3_fejl%C5%91d%C3%A9s) kapcsolatban. A bizottság a zárójelentését, amit röviden [Brundtland-jelentésnek](https://hu.wikipedia.org/w/index.php?title=Brundtland-jelent%C3%A9s&action=edit&redlink=1) neveznek, [1987](https://hu.wikipedia.org/wiki/1987)-ben hoztak nyilvánosságra „Közös jövőnk” *(Our common future)* címmel.

A Bizottság vezetője Gro Harlem Brundtland , ezért a köznyelvben Brundtland Bizottságról és Brundtland jelentéről beszélnek.

**Hágai Nyilatkozat, 1989**.

Először hívja fel e figyelmet a fenntarthatósággal kapcsolatos feladatokra: sértetlen természeti, kulturális környezet fontosságára a turizmus fejlesztésében megfelelő irányítás fontosságára, a turisták informálására és tanítására, a turisták emberi méltóságának tiszteletben tartására és az az utazás megkönnyítésére.

**Föld Csúcs, 1992, Rió de Janeiro**

ENSZ Konferenciája a Környezetről és a Fejlesztésről, amelyen kidolgozzák az Agenda 21. című akciótervet. Ebben feltárják a Világ akkori problémáit és megoldási javasaltokat, feladatokat határoznak meg a 21.századi kihívások kezelésére. Ebben pontosan megnevezik a végrehajtásért felelősöket , de hangsúlyozzák a kormányok felelősségét, nemzeti stratégiák, tervek és politikák fontosságát, illetve sürgetik nemzetközi együttműködést, ami nélkül nem valósulhat meg .Ugyanakkor hangsúlyozzák a civil szervezetek, vállalkozások, lakosság közreműködésének nélkülözhetetlenségét.

**Föld Csúcs 1996**

Agenda 21 kidolgozása elsőként a turizmus számára. A fejlődésben érintettek és érdekeltek közül elsőként a fenntartható turizmusfejlesztés feladatairól készült akcióterv! Megfogalmazza ez az akcióterv, hogy a turizmus fenntarthatóságának két aspektusa van:

* egyrészt garantálnia kell a vonzerő és az attrakciók megőrzését az utódaink számára;

másrészt eközben biztosítania kell a turizmusba befektető szervezetek/vállalkozások tőkéjének a megtérülését, eredményességük javulását.  
  
 **Turizmus Globális Etikai Kódexe, 1999**

Az UNWTO dolgozta ki és az ENSZ egyetértésével fogadta el 1999-ben. Ez a dokumentum a turizmus érdekeltjei és érintettjei számára a fenntartható turizmus megteremtése érdekében készített etikai kódex.

1999-ben Santiago de Chile-ben fogadta el a Turisztikai Világszervezet a Turizmus Globális Etikai Kódexét, amely a turizmus felelős és fenntartható fejlesztésének erkölcsi irányelveit rögzíti. Az ebben foglaltak ösztönzést és ötleteket adnak a hasonló kódexek kialakítására az egész turizmus gazdaságnak, vagy akár egyes vállalkozások számára.

A turizmus összes a fenntarthatóságban érdekelt és érintett szereplője számára tartalmazza ez a kódex az alapelveket, központi és helyi kormányok, a turizmus gazdaság és szereplői és számára egyaránt.

Ez a dokumentum nem tartalmaz jogi kötelezettségeket, csak felhívja a tagországokat az önkéntes alkalmazására.

**Ökoturisztikai Világtalálkozó, Quebec, 2002**

A találkozót lezáró Nyilatkozat az ökoturizmusról úgy határozza meg az ökoturizmust, mint a turizmus teljes mértékben fenntartható formáját, mint amelyik

* aktívan hozzájárul a természeti és a környezeti örökség megőrzéséhez,
* bevonja a helyi közösségeket a tervezésbe, a fejlesztésbe és az operatív tevékenységekbe, ezzel hozzájárul a közösségek fejlődéséhez,
* a desztináció természeti és környezeti örökségét mutatja be a látogatóknak,
* nagyobb figyelmet szentel az egyéni utazókra és a kisméretű csoportokra.

Ezenkívül a nyilatkozat ajánlásokat is tartalmaz az ökoturizmus turizmus fejlesztésével kapcsolatos felelősségről, feladatokról minden szereplő számára.

**Föld Csúcs (Earth Summit) Johannesburg, 2002**

A záródokumentum tulajdonképpen egy terv a WSSD megvalósítására. Ebben külön kiemelik a turizmus stratégiai jelentőségét a természeti erőforrások megőrzésében és hatékony kezelésében, mivel ezek jelentik gazdasági és társadalmi fejlődés alapját. Külön fejezetet (IV.) szentelnek a fenntartható turizmus feladatainak:

* Nemzetközi kooperáció szükségessége.
* Oktatás, képzés megszervezése az ökoturizmus megismertetésére.
* Technikai segítségnyújtás a fejlődő országoknak.
* A fogadóterületek segítése turisztikai attrakciók maximális kihasználásában a negatív hatások minimalizálásával.
* A piacokhoz való egyenlő hozzáférés biztosítása.

**Cape Town-i Konferencia Nyilatkozata a Felős(ségteljes) turizmus alapjairól, 2002**

A felelős turizmus

* minimalizálja a negatív gazdasági, környezeti és társadalmi hatásokat;
* nagyobb gazdasági hasznot jelent a helyi társadalomnak, növelve ezzel a helyi közösség jólétét,   
  bővítve a munkalehetőségeket, lehetőséget biztosítva a helyieknek a turizmusba való bekapcsolódáshoz;
* a helyi közösségek tagjait bevonja azokba a döntésekbe, melyek érintik őket;
* hozzájárul a természeti és a kulturális örökség megőrzéséhez és a Világ sokszínűségének a

megőrzéséhez;

* a helyi lakossággal kialakuló tartalmas kapcsolatok révén élvezetesebb élményt nyújt és lehetővé teszi a helyi kultúra, a társadalmi és környezeti viszonyok jobb megértését;
* lehetőséget teremt a mozgásukban korlátozottak részvételére;
* hangsúlyosnak tartja a kölcsönös tiszteleten alapuló kapcsolatokat a turisták és a helyiek között, erősíti a helyiek identitásának és a bizalmát az odaérkező turistákkal szemben.

**ENSZ Fenntartható Fejlődési Konferencia („Rio+20”) Rio de Janeiro,**

Vitát folytattak az Agenda 21 eredményességéről. Újra helybenhagyták a korábbi megállapodásokat, nem tűztek ki új célokat.

**ENSZ, 2015**.

Fejlesztési Célok 2030 meghatározása.

2015-ben az ENSZ megújította a korábbi milleneumi fenntartható fejlesztési (MSDG) céljait, és rögzítette az új Fenntartható fejlesztési célokat (SDG). Ezek közé 12. kiemelt célként emelte be a fenntartható fogyasztás és a termelés megvalósítását, mint együttes célt. Vagyis ez a cél a turizmus számára is elérendő. A 193 ország által egyhangúlag elfogadott 17 fenntartható fejlődési cél (SDG-k) a fejlődés új egyetemes mércéjét állította fel annak biztosításával, hogy senkit sem hagynak magára. Az SDG-k mögött álló célkitűzések és indikátorok egy viszonyítási alapot jelentenek az előrehaladás sikerességének méréséhez.

A 2030-as fenntartható fejlődési keretrendszer egy jobb jövőt kínál bolygónk egészének és emberek milliárdjainak világszerte.

A 2030-as fenntartható fejlődési keretrendszer egyetemes és oszthatatlan, valamint mind a fejlődő, mind a fejlett országokat cselekvésre szólítja fel, ahogyan az embereket is, hogy véget vessenek a szegénységnek, kezeljék az egyenlőtlenségeket és megbirkózzanak a klímaváltozással 2030-ig.

**UNWTO, World Committee on Tourism Ethics –WCTE, 2020**

The Responsible tourist Guideline - Tippek a felelős turista számára

1. **dia**

A fenntartható turizmus egy olyan ideális állapotot jelez, ami nem statikus, hanem dinamikus. Olyan állapot, amikor azt mondhatjuk, hogy egy desztinációban a turizmus fenntartható, nincsen és valószínűleg nem is lesz. Mindig lehet egy még fenntarthatóbb állapot. Mindig annak a még fenntarthatóbb állapotnak a megvalósítására kell törekedni

Fenntartható turizmus csak fenntartható fejlesztés/fejlődés eredményeképpen valósulhat meg.

Amelynek lényege: hogy a fenntartható turizmus fejlesztés a rendelkezésre álló összes erőforrások felhasználásának hatékony irányításával összehangolja a látogatók és a desztináció jelenlegi igényeit a jövőbeni elvárásokkal, miközben

* kielégíti a társadalmi, kulturális szükségleteket
* biztosítja a kultúra sértetlenségét és identitását,
* kezeli az ökológiai folyamatokat, azok sokszínűségét
* óvja a humán ellátó rendszereket

**8. dia**

A fentartható turizmusfeljesztése érdekében a **fogyasztói döntések formálását**

a **termelő/szolgáltató** és értékesítő (tour operátorok és közvetítő irodák) **vállalatok** olyan cselekvések mentén mozdíthatják elő, mint például bizonyos turisztikai termékek/csomagok értékesítésének elutasítása.

A **helyi és nemzetközi érdekvédelmi szervezetek** elősegítik a fogyasztó információszerzését és elköteleződését, valamint szükség esetén nyomást gyakorolnak a kormányzatra és a piaci szereplőkre. A turizmus fejlesztésében ezek a szereplők általában a turizmus és a trisztikai vállalkozások, a közvélemény, a helyi lakosság érdekeit, valamint a természeti és kulturális örökség védelmét képviselik.

A **helyi lakosság** összekötő, szabályozó és kultúraközvetítő funkciót tölt be a desztináció és a többi szereplő között. Állampolgárként feladatukként nevezhetjük meg a környezetük megóvását, fenntartását szolgáló akciók előmozdítását, illetve az azokon történő önkéntes részvételt.

**A látogató**, mint a keresleti oldalt megtestesítő fél felelős viselkedése és vásárlási döntései mellett szintén hat a piacra fogyasztói igényei által, illetve szerepet játszik az ismeretek megosztásában. Állampolgárként támogathatja továbbá az állami kezdeményezéseket, szabályzást. Magasabb elkötelezettség mellett részvételük kiterjedhet közösségi munkavégzésre is.

A **kormányzati szektor**  mindezeket a korábbiakban részletezett közvetlen és közvetett szabályozó eszközökkel támogathatja. Ugyancsak összefogja és koordinálja az együttműködésüket. A kormányzati szektor nélkülözhetetlen szerepet tölt be, hiszen érdekei messze túlmutatnak a profitérdekeken, elsődleges feladatuk a lakosság megfelelő életkörülményeinek a biztosítása, ami sok esetben nem egyezik a profitérdekek megvalósulásával.

**9. dia**

Az ENSZ a korábbi Milleniumi Fenntartható Fejlesztési Céljait (MSDG) 2015-ben felülvizsgálta és 2030-ra lefektette a Fenntartható Fejlesztési Célokat.

A világ vezetői a new york-i ENSZ-csúcstalálkozón kinyilatkoztatták az elkötelezettségüket a szegénység megszüntetése, az igazságtalanság és a klímaváltozás elleni küzdelem mellett. Kialakítottak egy 2030-as keretrendszert, ami jobb jövőt jelenthet a Földnek, és az emberiségnek.

A Fenntartható Fejlődési Célokat (SDG) egyhangúan fogadta el mind a 193 ország. Összesen 17 célt tűztek ki a fenntartható fejlődés érdekében. Ezek a célok a fejlődés új mércéjét jelentik, biztosítva, hogy senkit nem hagynak magára. A 17 cél közül a 12. cél vonatkozik a fenntartható fogyasztás és termelés (SCP – Sustainable Consumption and Production) megvalósítására

Ez a 2030-as fenntartható fejlődési keretrendszer mind a fejlődő, mind a fejlett országokat cselekvésre szólítja fel, ahogyan az embereket is, hogy véget vessenek a szegénységnek, kezeljék az egyenlőtlenségeket és megbirkózzanak a klímaváltozással 2030-ig.

**12 Dia**

**A fenntartható fogyasztás és a felelős fogyasztás** egymás szinonimájaként is használt fogalmak, csak úgy, mint a fenntartható turizmus és a felelős turizmus kifejezések. Az első esetben csak teoretikus különbséget tehetünk a két fogalom között - fenntartható fogyasztás tágabb értelmű, míg a felelős fogyasztás sokkal konkrétabb. **A fenntartható és a felelős turizmus** között azonban van különbség.

A fenntarthatóság cél, aminek az elérése érdekében felelős döntéseket kell hoznunk. A felelős turizmus a hangsúlyokat arra helyezi, hogy az egyének és a csoportok mit tesznek konkrét helyeken, időben és esetekben a fenntarthatóság megvalósítása érdekében., Az egyéni felelősségek körülírhatóak és számon kérhetők, az eredmények azonnal, helyben értlékelhetőek.

A fenntartható turizmus a felelős turizmus révén valósul meg.