**4.1.**

1. Mi váltotta ki és mikor a szelíd turizmus megjelenését?

A szelíd turizmus koncepciója az 1950-es évek óta folyamatosan növekvő nemzetközi tömegturizmus hatásaira való reakcióként születetett meg, az 1980-as években terjedt el.

2. Hogyan definiáljuk a szelíd turizmus fogalmát?

A CIPRA Chur-i Nyilatkozata szerint a szelíd turizmus a turizmus olyan fajtája, ami a helyi közösség és a turisták közötti kölcsönös megértést eredményez, nem veszélyezteti a desztináció kulturális identitását és a lehető legteljesebb módon törekszik a környezet védelmére. A szelíd turisták a hely lakosság számára létrehozott infrastruktúra használatát részesítik előnyben és elutasítják a környezetre káros turisztikai létesítményeket.

3.Mely fogalmakkal rokonítható a szelíd turizmus?

Alternatív, fenntartható, felelősségteljes, etikus, zöld/ökoturizmus, integrált turizmus

4. Sorolja fel a szelíd turizmus főbb ismérveit!

A helyi szükségletekhez való illeszkedés, eredetiség, extenzív és védelmező magatartás, fokozatos, endogén fejlesztés, jellemzően lassító és csöndes attitűd, befogadó szemlélet, kis ökológiai, szociális és kulturális lábnyomra való törekvés, ökotudatos és környezetbarát szemlélet, minimális motorizáció, hosszú távú, optimális fejlődés belső ellenőrzéssel, érték-központúság, a minőségi változásra való törekvés

5. Milyen környezeti hatásai vannak a szelíd turizmusnak?

A környezet minimális terhelése, megóvása, a turizmussal való összehangolása, a lokális értékeket szem előtt tartó építkezések, tájrekonstrukciók, a turisták jellemzően a helyiek infrastruktúráját használják

6. Milyen társadalmi hatásai vannak a szelíd turizmusnak?

A helyi társadalmi és kulturális értékek megőrzése, a turizmussal való összehangolása, a lakosság és a turisták edukálása, érzékenyítése, a turistával való kapcsolat spontánabb, kevésbé átmeneti jellegű és kevésbé hierarchikus

7. Milyen gazdasági hatásai vannak a szelíd turizmusnak?

A főbb gazdasági mutatókra gyakorolt hatások mértéke kisebb, üteme lassabb (fokozatos építkezés), a hagyományos gazdasági szerkezet megmarad (a vonzerő része), inkább kiegészül a turizmussal a helyi lakosság bevonásával született döntés alapján, jellemzően kiegészítő munkahelyteremtő hatás

**4.2.**

8. Hogyan jelenik meg a szelíd turizmus a keresleti oldalon a desztináció kiválasztása, elérése és a tartózkodási idő szempontjából?

Lehetőleg közeli, eredeti tájértéküket/kultúrájukat megőrző desztinációkat választanak, gyakran a turisztikai szezonon kívüli, hosszabb a tartózkodási idővel, kisebb ökológiai lábnyom a cél, a repülés minimalizálása/mellőzése, kevés poggyásszal való utazás jellemző

9. Hogyan jelenik meg a szelíd turizmus a keresleti oldalon a szálláshely választás és az vendéglátás szempontjából?

Előnyben részesítik a minősítetten ökotudatos, a lokális építészethez illeszkedő, helyi tulajdonú/üzemeltetésű szálláshelyeket, jellemző az áram- és vízfogyasztási takarékosság, a helyi alapanyagokból készült tájjellegű ételek, italok fogyasztása, a minősítetten ökotudatos vendéglátóhelyek preferálása

10. Hogyan jelenik meg a szelíd turizmus a keresleti oldalon a programok szempontjából?

Kedveltek a klímasemleges, aktivitást igénylő programok a természetben, fontos a helyi kultúra megismerése és tiszteletben tartása, cél a bevonódás, a megtapasztalás

11. Hogyan jelenhet meg a szelíd turizmus egy desztináció kínálatának elérhetőségében és közlekedésében?

Jellemzően a vonattal, autómegosztással, a helyi gyalogos és kerékpáros közlekedés ösztönzésével, gyalogos városnézéssel vagy közösségi közlekedés, kerékpár, segway stb. használatával, esetleg kisebb méretű, a környezetet jobban kímélő hajók igénybevételével

12. Hogyan jelenhet meg a szelíd turizmus egy desztináció szálláshely- és vendéglátás szolgáltatásában?

Az éghajlatnak megfelelő építésű szálláshelyekben, A helyi környezet megőrzését prioritásként kezelő turisztikai beruházásokban, az újrahasznosítható, környezetbarát, visszaváltható szolgáltatói eszközökben a vendéglátásban,

13. Hogyan jelenhet meg a szelíd turizmus egy desztináció program- és szuvenírkínálatában?

Minőségi, de fenntartható szemléletű szolgáltatások nyújtásában, a helyi környezethez illeszkedő sport- és szabadidős lehetőségekben, a helyi lakosság és környezet tiszteletben tartásával megállapított különböző szennyezési korlátokban a rendezvényeken, természetvédelmi szempontok szerint készült ajándéktárgyakban

14. Milyen módon jelenhet meg a szelíd turizmus koncepciója a turizmustervezésben a látogatómenedzsmentben?

A turistaérkezések dekoncentrációjában, az átlagos, vagy az optimális kereslethez való alkalmazkodásban, a látogatók edukálásában, az alternatív turisztikai ajánlatok hannsgúlyozásában

15. Milyen módon jelenhet meg a szelíd turizmus koncepciója a turizmustervezésben a helyi lakosság szempontjait figyelembe véve?

A szakmai képzés hangsúlyában, a turizmus koncepcionális, csak az arra alkalmas területeken való fejlesztésében és a helyi lakosság bevonásában, a helyi munkaerő igénybevételében, a mezőgazdaság és egyéb hagyományos gazdasági területek megőrzésében, támogatásában, a helyieket is kiszolgáló közösségi közlekedés támogatásában

16. Milyen módon jelenhet meg a szelíd turizmus koncepciója a turizmustervezésben a helyi környezet szempontjait figyelembe véve?

Koncentrált beruházásokban, figyelemmel a szabadon hagyott területek arányára, tájmegőrzésben, a meglévő épületek/férőhelyek hasznosítása, a helyi hagyományokhoz illeszkedő építészetben és a szelektív technikai fejlesztésben

**4.3.**

17. Mely természeti értékekre épülő, hagyományos turisztikai formák/termékek kapcsolhatók jellemzően a szelíd turizmushoz?

Ökoturizmus, geoturizmus, az aktív turizmus számos formája (pl. természetjárás, vízi és szárazföldi aktív sportturizmus (nem tömegrendezvények), kerékpáros turizmus, lovas turizmus, szelíd kalandturizmus) stb.

18. Mely természeti értékekre épülő, újabb megjelenésű niche-termékek kapcsolhatók jellemzően a szelíd turizmushoz?

mezítlábas és hóbakancsos túrák, swingolf stb.

19. Mely kulturális értékekre épülő, hagyományos turisztikai formák/termékek kapcsolhatók jellemzően a szelíd turizmushoz?

Kulturális örökségturizmuson belül például a tematikus utak és az etnikai turizmus, a vidéki turizmuson beül a falusi turizmus és az agroturizmus, a gasztronómiai turizmus, stb.

20. Mely kulturális értékekre épülő, újabb megjelenésű niche-termékek kapcsolhatók jellemzően a szelíd turizmushoz?

önkéntes/karitatív turizmus, közösségi alapú turizmus, stb.

21. Mi a lassú turizmus négy alappillére?

Lokalitás, fenntarthatóság, társadalmi jólét, élményközpontúság

22. Melyik volt az első megjelenési területe és mely országok turisztikai termékfejlesztési együtműködése épült rá?

slow food, Olaszország és Szlovénia

**4.4.**

23. Említsen két nemzetközi szelíd turisztikai minősítési rendszert és/vagy elismerést! A turizmus mely szereplői viselhetik védjegyeiket?

Green Globe (szálláshelyek, üdülőhelyek, konferenciaközpontok, attrakciók), Blue Flag (kikötők, strandok), TourCert (desztinációk, utazásszervezők), National Geographic’s World Legacy Award (vállalkozások, desztinációk)

24. Ismertessen egy belföldi és egy nemzetközi jó gyakorlatot a szelíd turizmus köréből!