**Magyarázat a 6. diához**

A **természetjárás** a 19. században terjedt el.


https://www.turistamagazin.hu/

A gazdaság és a társadalom átalakulását eredményező kettős forradalom hatására az urbanizáció, az agráriumból és ezzel együtt a természeti ciklusok szabályozta időfelfogásból kiszakadó tömegek, a polgárosodó társadalmakban megszülető szabadidő-fogalom egyaránt hozzájárult a természeti környezet újfajta értelmezéséhez. A század első felében, a romantika természetfelfogásában az európai magashegységek iránti csodálat ösztönözte az első túrázókat. A század második felében a polgári vagy arisztokrata kezdeményezésekkel megkezdődött a turizmus alulról szerveződő intézményesülése. Hazánkban a Magyarországi Kárpát Egyesület volt az első, ami a hegyi turizmust annak legtágabb értelmében (aktív szabadtéri tevékenységek egész évben, magashegyi gyógyközpontok) népszerűsítette és fontos szerepet játszott a szükséges infra- és szuprastruktúra megteremtésében. https://forum.index.hu/



https://mult-kor.hu/

A felvilágosodásban megszületett közoktatásban is ekkorra vált fontossá a testedzésre nevelés, aminek a különböző diákszövetségek (később pl. a cserkészmozgalom) által is favorizált, a közösséget összekovácsoló túrázás remek eszköze volt. A hegyek közül számos jellegzetes nemzeti tájértékké és így az nemzettudat részévé is vált, amit ezért is illett felkeresni.

A 20. század társadalmaiban a szabadidő és a diszkrecionális jövedelem általános növekedése, részben az átalakuló életmód (javuló életminőség, főként a totális rendszerekben és a világháborúk után ösztönzött belföldi turizmus, később az egészségtudatosság növekedése stb.) és a technikai vívmányok (közlekedési eszközök fejlődése, tömegkommunikációs média átalakulása stb). miatt változó motivációk révén megszülető **tömegturizmus** a természetjárás iránti keresletet is megnövelte. A turisták környezetvédelem iránti elkötelezettsége ugyanakkor nem járt együtt a természetjárás egyre népszerűbbé válásával és az ezáltal is fokozódó környezeti terheléssel egészen az 1970-es évekig. A II. világháború után globális gazdasági növekedést először megfékező olajválság és a pacifista nemzetközi hippimozgalom jelentette a fordulatot a természeti környezet iránti felelősség felfogásában. Ezzel párhuzamosan a természetvédelem jogi, minősítési, intézményi hátterében is komoly előrelépés történt pl. a Világörökségi Egyezmény létrejöttével vagy magyarországi vonatkozásban az első nemzeti park (a hortobágyi) megalapításával. Az első közgazdaságtani kritika is ekkor jelent meg a fenntarthatatlan növekedésről: Schumacher „A kicsi szép” című műve hamar a nemzetközi figyelem középpontjába került és azóta az alternatív („buddhista”) közgazdaságtan alapművévé vált.  https://blueandgreentomorrow.com/

A Világturisztikai Szervezet által hangsúlyozott témakörök is tükrözik ezt a folyamatot: az 1980-as Manilai Nyilatkozatban már megjelent a fenntarthatóság fogalma, az ezredforduló előtt pedig sor kertült a Globális Turizmus Etikai Kódexének kiadására is.


 http://www.tourism4development2017.org/

Desztinációs szinten fogalmazódott meg a **szelíd turizmus** koncepciója.

 https://www.gast.at/

Az egyre nagyobb méretet öltő környezetszennyezés és az ennek hatására elkezdődő klímaváltozás jelensége vezetett az ökológiai szemléletmódváltás globális trendjéhez, ami fokozta a **társadalmi érzékenységet**. Ez hatott a turizmusra is, aminek bizonyítéka például a természeti környezet és örökség megismerését és megóvását célzó **ökoturizmus**, vagy tömegturizmus ellentéteként meghatározható, a mikroszegmentált kereslet egyéni élménykeresését lehetővé tevő **alternatív turizmus** megjelenése.

A 21. századra a turizmus a világgazdaság egyik legdinamikusabban fejlődő területévé vált és olyan fogalmak megszületéshez vezetett, mint a totális turizmus vagy a túlturizmus (overtourism). Válaszként megfogalmazódott a már a szelíd turizmusban megjelenő, minden érintettet bevonó és a szektoron túlmutató szemléletű **integrált turizmustervezés** kiterjesztésének a szükségessége, illetve a környezet, a társadalom, (a kultúra) és a gazdaság egyensúlyára törekvő **fenntartható turisztikai szemlélet**.



https://www.sciencedirect.com/science/article/abs/pii/S004896971831194X