**Magyarázó videó a 17. diához**

A szelíd turizmus koncepciója számos **turizmusformában és azon belül termékben** megmutatkozhat. A következőkben a tipikusan szelíd formák és termékek közül mutatunk be néhányat, kitérve a fogalmi meghatározások és termék-lehatárolások több értelmezési lehetőségére is.

A **természeti vonzerőn alapuló** turizmusformák és turisztikai termékek csoportján belül az **ökoturizmus** olyan turizmusforma, amelyben a fő motiváció a természet, valamint a természeti terület hagyományos kultúrájának megismerése és védelme a legkisebb környezeti terhelés mellett. Mivel eleve fizikai aktivitást feltételez, van közös termékhalmaza az aktív turizmussal (pl. természetjárás). A **geoturizmus** Magyarországon kevésbé meghonosodott fogalma leginkább a motiváció fókuszában tér el az ökoturizmustól, ami kiterjed a természeti és az épített környezetben található, geológiához kapcsolódó vonzerők meglátogatására is (a nemzetközi geopark-hálózathoz kapcsolódó turizmus a külföldi szakirodalomban e név alatt jelenik meg, a jó gyakorlatokkal foglalkozó fejezetben erre több példa is található). **Az aktív turizmus** központi eleme valamilyen fizikai aktivitást igénylő szabadidős vagy sporttevékenység gyakorlása és nem a természeti érték, de a kettő számos kapcsolódási lehetőséget kínál. Ide sorolhatók azok a szabadtéri, nem túlzott tér- és időbeli koncentrációjú tevékenységek, amelyekben meghatározóak a táji adottságok a mozgásforma és az élmény szempontjából (pl. kerékpározás, vitorlázás, evezés, lovaglás stb.).



[https://www.kaland.sport.hu/http://hajosnyar.hu/](https://www.kaland.sport.hu/#http://hajosnyar.hu/)



<http://vizitura.com>

 http://turizmusonline.hu/

A **szelíd kalandturizmusban** nem a teljesítmény és az adrenalinfokozás, hanem a mozgás mellett a közösségi és a tájélmény a meghatározó. Gyűjtőfogalmához tartozhatnak egyes értelmezések szerint az aktív turizmusnál előbb felsorolt szabadidős tevékenységek mellett a kempingezés vagy a madárles. <https://www.tozsdeforum.hu/>

 https://mapio.net/

Az inkább **rés-szegmensek igényeit kielégítő, jellemzően fiatal, gyakran újraértelmezett termékekre** az élményfokozás és az ökológiai lábnyom minimalizálása jellemző. Ezt a kört gazdagítja a természetet még közelebb hozó mezítlábas túrázás,



a hóágyúk és sífelvonók energiafelhasználását kiiktató bakancsos hótúrázás,  vagy a tájat eredeti formájában megőrző swingolf (ez utóbbi megfizethető, alapvetően családi szabadidős tevékenység az elitsporthoz képest). 

A **tág értelemben vett kultúrára** is számos szelíd turizmusforma és turisztikai termék épül, például a **kulturális örökségturizmuson** belül a **tematikus utak**. A tematikus út egy téma integrált, környezetileg érzékeny, fenntartható és releváns értelmezése. https://www.turistamagazin.hu/

Az elsődlegesen **etnikai motivációjú utazások** célja az egyéni identitás erősítése vagy más etnikumok megismerése, így hozzájárulnak a lokális kultúra megőrzéséhez.

 <https://utleirasok.hu/>

A **vidéki, másnéven rurális turizmus** olyan összetett és sokoldalú utazási forma, ami túlmutat az alapjául szolgáló vidéki életmódon. Magába foglalja a természethez kapcsolódó üdülési formákat és a kulturális örökségre épülő turizmust, bizonyos területeken akár az etnikai alapú turizmust is. Termékei többek között a **falusi és az agroturizmus.**

 <http://www.falutur.hu/>

Az előbbi fő vonzerejét a helyi és regionális attrakciókkal bíró, gondozott falusi, vidéki környezet értékei adják, amelyekhez az utóbbi értékmagját alkotó mezőgazdasági adottságok, termékek jól és sokfajta megjelenési formában kapcsolhatók az előállítás bemutatásától a vendégasztalig. A gasztronómiára épülő turizmussal az esettanulmány foglalkozik bővebben, itt csak annyit tarunk fontosnak megjegyezni, hogy a nagy tér- és időbeli koncentrációjú gasztronómiai rendezvények nem felelnek mega szelíd turizmus kritériumainak. Az **újabb niche-termékekben** közös a közösségi élmény és a társadalmi felelősség, valamint a kulturális tolerancia hangsúlya. Az **önkéntes vagy karitatív turizmusban** résztvevők szabadidős utazásuk során szervezett önkéntes munkát vállalnak jellemzően azért, hogy támogassák egyes társadalmi csoportok szegénységének mérséklését, illetve környezeti problémák helyreállítását.

Ezt a terméket a szegregált, marginalizált társadalmi rétegeken való segítést zászlajára tűző **pro-poor tourism (rövidítése PPT)** koncepció egyik alternatívájaként is értelmezhetjük. A **közösségen alapuló turizmus (community-based tourism, rövidítése CBT)** stratégiaként és termékként is értelmezhető.

 Koncepcióként lényege, hogy a turizmus tervezését, a turisztikai termékek előállítását, piacra vitelét, menedzselését a helyi közösség végzi, amelynél az annak értékesítéséből származó profit is marad, de a közösség társulhat az értékeinek konzerválásában, gazdaságának fejlesztésében elkötelezett partnerrel is. A közösségi turizmus jelen megközelítésben vett termék-alapú értelmezése a sokszor hagyományos életmódot folytató, vidéki/törzsi, gyakran marginalizált közösségek kultúrájának megőrzését és megélhetését is biztosíthatja.

*Megjegyzés: a forráshivatkozás nélküli képek a ppt 18. diájáról valók, ott olvasható a hivatkozásuk is. A ppt-ben is meghagytam ezeket az órai ppt-ként való használat miatt. Az online anyagból akár ki is lehet venni és csak a maradék képet bent hagyni.*